F4 Lige šampiona u Beogradu !!! - Vaterpolo vesti\nPočetna » Evrokupovi » F4 Lige šampiona u Beogradu !!!\nF4 Lige šampiona u Beogradu !!!\nBeograd je evropska prestonica vaterpola ! Pored vrlo kvalitetne i uzbudljive domaće lige, Srbija će ove godine biti domaćin finala i oba evropska klupska takmičenja 2013. Revanš meč finala Evropa kupa biće održan u Kragujevcu ( Radnički dočekuje Florenciju), a Fajnal for Lige šampiona u Beogradu. Odluku o dodeljivanju domaćinstva glavnom gradu Srbije doneo je u subotu Biro LEN-a na sastanku u Budimpešti. U Mađarskoj su sastanku prisustvovali i članovi LEN-a iz Srbije, Aleksandar Šoštar i Marko Stefanović. Oni su istakli da je Beograd dobio domaćinstvo zahvaljujući izuzetnoj organizaciji prethodnih takmičenja u Srbiji, i dobro osmišljenoj kandidaturi za turnir koji je na programu 31. maja i 1. juna. Utakmice će biti igrane na nekom od otvrorenih bazena u Beogradu, a odluka o tačnom poprištu borbe za vrh evropsku titulu biće doneta uskoro, kazao je generalni sekretar Vaterpolo sveza Srbije Stefanović.\n„Presudili su naši aduti, dosadašnji organizacioni uspesi, konačno i ugled koji Šoštar ima u vaterpolo svetu. Bilo je razgovora, pregovora, na kraju smo čak dobili i povoljnije uslove za organizaciju nego što nam je bilo u preliminarnim kontaktima najavljeno. Ovo je zaista još jedan uspeh za naš Savez“, rekao je za zvanični stranicu VSS-a generalni sekretar Stefanović koji je član Komisije za marketing LEN-a.\nOn je za Vetrpolo vesti dodao i da su pored dobrih iskustava evropske (LEN) i svetske organizacije (FINA) sa takmičenja održanih u Srbiji dobijanju domaćinstva doprinela i dobra logistička ponuda Beograda, kao i da će uskoro biti doneta odluka na kom bazenu će se turnir održati.\n“ Veliki uticaj imala su iskustva evropske i svetske organizacije sa ranijih takmičenja u Srbiji. Takođe, stalne aktivnosti naših članova u LEN-u doprinele su dobijanju kandidature, kao i dobra ponuda za infrastrukturu koja prati turnir. Iz tih razloga uspeli smo da smanjimo i kotizaciju za organizaciju turnira. Što se tiče lokacije održavanja, zahtevi su da tribine moraju ugostiti najmanje 5.000 gledalaca, i u tom smislu mi ćemo brzo doneti odluku na kom spoljnom bazenu će se turnir održati i započeti sa pripremama“, kazao je Stefanović.\nBeograd je nedavno dobio potpis ministarstva omladine i sporta neophodan za organizaciju ovog takmičenja. U narednim danima predstoji serija sastanaka kako u savezu tako i sa čelnicima LEN kako bi se razjasnili svi detalji oko takmičenja.\n„Imali smo podršku, jasno je da smo dosadašnjim radom pokazali da možemo da budemo odlični domaćini“, rekao je Šoštar jedan od članova Biroa LEN.\nBeograd je bio organzator FINA Kupa 2002, Svetske lige 2005, Evropskog prvenstva 2006, Juniorskog EP 2008, Univerzijade 2009, dok je Niš ugostio finaliste Svetske lige 20120.\n„Tada smo dobijali najviše ocene. Sada nam ostaje samo da prionemo na posao uz nadu da će se naši klubovi naći na ovom turniru“, dodao je on.\nIzvor : waterpoloserbia.org / Vaterpolo vesti\n09/03/2013 u 19:50\nSamo neka bude naših ekipa ufajnalforu.


Potraga za drugim radnikom turske kompanije proširena od Zavidovića prema Maglaju – NTVIC\nPripadnici Federalnih specijaliziranih jedinica za spašavanje na vodi i pod vodom, njih 15, podijeljeni u tri tima sa medicinskom i tehničkom podrškom, čamcima i potrebnom opremom i danas će pretraživati korito i obale rijeke Bosne od mjesta nesreće do Žepča a današnja potraga proširit će se i od Zavidovića prema Maglaju.\nOsim FUCZ na terenu su i pripadnici Gorske službe spašavanja Žepče i Srebrenik, CZ Žepče, PU Žepče, tim Odjela za javnu sigurnost distrikta Brčko BiH sa sonarom koji je prilagođen za ovaj tip rijeke te pripadnici Ureda za upravljanje katastrofama i vanrednim situacijama – AFAD iz Turske koji su se odazvali pozivu turske kompanije Cengiz Insaat i 13. novembra se uključili u potragu za nestalim radnikom, državljaninom Turske. Spasiocima su se i danas pridružili radnici kompanije Cengiz Insaat koji pomažu u potrazi.\nTijelo jednog od radnika, 43-godišnjeg državljanina Turske, spasioci su, 11. novembra, pronašli u rijeci Bosni a za drugim nestalim muškarcem potraga je nastavljena.\nPrije početka potrage, jutros je, kao i svakog dana, napravljen plan, dogovorene aktivnosti i zone potrage a svi koji su uključeni u potragu na svojim mobilnim telefonima imaju instaliranu mobilnu aplikaciju za minski sumnjiva područja, upoznati su sa minskom situacijom a uposlenici CZ Žepče podijelili su i karte minsko sumnjive površine u području u kome se odvija potraga.


frajle pesma za djoleta\nPESMA POSVEĆENA PANONSKOM MORNARU: "Frajle" napisale emotivnu numeru za Đorđa Balaševića! (VIDEO)\nAutor: Glas javnosti 03.06.2021. u 09:55\nGrupa "Frajle" objavila je novu pesmu "Panonskom mornaru", koja je izazvala mnogo pažnje. Numera je posvećena legendarnom Đorđu Balaševiću, koji je preminuo 19. februara 2021. godine od posledica korona virusa.\nČlanice poznate grupe napisale su ovu numeru u znak zahvalnosti pevaču, koji je obeležio njihovo detinjstvo. - Pesmu pod nazivom "Panonskom mornaru" smo posvetile našem sugrađaninu, idolu i muzičkom mentoru Đorđu Balaševiću. Mi smo rasle uz Đoletovu muziku. Prva naša sećanja iz detinjstva, porodična druženja, prve ljubavi, sviranje gitare, vezana su upravo za njegove pesme. On je za nas bio kuća, a ovu pesmu su napisale baš te devojčice koje su se smejale i plesale uz njegove ritmove. Mi smo imale velikog učitelja i želimo pesmom da mu kažemo hvala za sve. Đole, hvala - napisale su članice poznate grupe.\nBALAŠEVIĆEVE PESME UŠLE U UDŽBENIKE ZA OSNOVCE: Panonski mornar obavezan za neke nove klince (VIDEO)\nReči pesme prepune su emocija, a "Frajle" su istovremeno i raznežile i rastužile obožavatelje.\n"Devojke, rasturile ste, predobro je!", "Plačem i uživam istovremeno! kao da ju je on pisao zajedno s vama!", "Bravo, devojke! Pesma miriše na Balasevića.", bili su neki od komentara.\nMuziku za pesmu "Panonskom mornaru" radila je Nevena Buča, a tekst numere Nevena Buča, Jelena Buča i Jelena Knežević.\nĐorđe BalaševićPanonski mornar"Frajle""Panonskom mornaru"


Vučić: Dogovoren nastavak dijaloga, Srbija posvećena tom procesu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Dogovoren nastavak dijaloga, Srbija posvećena tom procesu\nSrbija će insistirati na ispunjavanju Briselskog sporazuma, odnosno na formiranju Zajednice srpskih optina, ali ne kao nevladine organizacije, što bi bilo u skladu sa sadašnjim kosovskim ustavom, poručio je večeras predsednik Srbije Aleksandar Vučić.\nAko to neko hoće da ostavlja deci, ja to neću i tome ću se suprostavljati. Sstitićemo interese Srbije uvek, ali moramo da razumemo da mir i kompromis nisu poraz, da je ratno rešenje iznuđeno rešenje, a sukobi loše rešenje. Moramo to u svojim glavama da promenimo I ne moram da se interesujem šta je u glavama Prištine", rekao je Vučić.\nDa li misle da smo polupismeni? Danas kažu da neće o tome da razgovaraju. Ako je to u vašem interesu, nemojte. Mi ćemo insistirati da se sve primeni što ej dogovoreno", poručio je Vučić.\nSrbija će uložiti svaki napor da pronađemo nestala lica, jer mislimo da je to humanitarno i civilizacijsko pitanje, za svakoga ko je stradao ili nestao sa prostora bivše Jugoslavije, sa KiM, centralne Sbrije, sveđedno odakle. Predložili smo Albancima - 'pokažite nam mesto gde mislite da je neko pokopan i zajedno sa vama ćemo u roku od 24 sata videti da li je istina', ali smo to tražili i za nas to isto. Oni nisu želeli to da prihvate, jer mi znamo neka mesta gde su pokopani Srbi i rekli im i imena mesta", dodao je on.


Usluga socijalne zaštite lični pratilac deteta – Humanitarna organizacija "DEČJE SRCE"\nHome Usluga socijalne zaštite lični pratilac deteta\nPojavom inkluzije i inkluzivnog obrazovanja teži se poboljšanju uslova za decu sa smetnjama u razvoju i kvalitetu njihovog života. Inkluzija predstavlja proces rešavanja i reagovanja na raznovrsnost potreba svih učesnika kroz sve veće učestvovanje u učenju, kulturnim i drugim aktivnostima zajednice, a sve manju isključenost u okviru obrazovanja i iz njega. Ona podrazumeva promene i izmene sadržaja, pristupa, struktura i strategija, sa zajedničkom vizijom koja obuhvata svu decu odgovarajuće starosne dobi i sa ubeđenjem da je redovni obrazovani sistem odgovoran za obrzaovanje sve dece. Pojavom inkluzija, javila se i potreba za dodatnom socijalnom podrškom učenicima sa smetnjama u razvoju. Kako ova uloga ne bi pripala članu porodice, u okviru sistema socijalne zaštite zavedena je usluga Lični pratilac deteta kao podrška detetu i porodici.\nKorisnici usluge Lični pratilac deteta su deca sa smetnjom u razvoju, pod uslovom da su uključena u vaspitno-obrazovani proces, do kraja redovnog školovanja, uključujući završetak srednje škole. Svrha usluge jeste pružanje odgovarajuće individualne praktične podrške deci radi uključivanja u redovno školovanje i aktivnosti u zajednici, radi uspostavljanja što većeg nivoa samostalnosti. Važno je razumeti da zadatak ličnog pratioca nije da pruža pedagošku podršku detetu, već obuhvata oblasti kretanja, socijalizacije, govora i komunikacije, usmeravanja pažnje i samostalnosti (održavanje higijene, oblačenje, itd). Opis posla ličnog pratioca zavisi od individualnog plana podrške koji za svako dece kreiraju stručnjaci na osnovu procene potreba deteta i u saradnji sa roditeljma.\nDEČJE SRCE KAO PRUŽALAC USLUGE\nU decembru 2014. godine Humanitarna organizacija “Dečje srce” je u okviru projekta „Lični pratilac – Podrška u odrastanju deteta“ finansiranog od strane Gradske uprave grada Beograda – Sekretarijata za socijalnu zaštitu, omogućila ličnog pratioca za 140 dece na teritoriji grada Beograda. Kvalitet pružanja usluge, stručnost i napore koje smo uložili prepoznat je od strane Ministarstva i Sekretarijata, zbog čega smo u decembru 2015. godine dobili licencu za pružanje usluge Ličnog pratioca i od tada Sekretarijat za socijalnu zaštitu finansira ovu uslugu putem javne nabavke, a ne projektno. Time je prvi put u Republici Srbiji ostvarena ova vrsta saradnje između vladinog i nevladinog sektora, što je znatno ojačalo celokupno funkcionisanje sistema socijalne zaštite. Predstavnici Sekretarijata za socijalnu zaštitu Grada Beograda i predstavnici Gradskog centra za socijalni rad na ovaj način su uspeli da uslugu „Lični pratilac deteta“ institucionalizuju i učine je dostupnom deci sa smetnjama u razvoju i njihovim roditeljima. Trenunto uslugu Ličnog pratioca koristi 470 dece na tertorji grada Beograda, dok je taj broj u drugim gradovima Srbije:\nPODNOŠENJE ZAHTEVA ZA USLUGU\nPorodice dece sa smetnjama u razvoju koje prepoznaju potrebu za uslugom Ličnog pratioca, podnose zahtev za istu svom nadležnom Centru za socijalni rad. Ukoliko Centar proceni da je porodici i detetu usluga potrebna, šalje uput pružaocu usluge – Humanitarnoj organizaciji Dečje srce. Stručnjaci u našoj organizaciji vrše prijemnu procenu deteta, nakon čega je ono kandidat za korišćenje usluge.\nLISTA ČEKANJA - zbog čega postoji?\nKao što smo naveli, “Dečje srce” je pružalac usluge, dok njeno realizovanje (finansiranje) omogućava Sekretarijat za socijalnu zaštitu grada Beograda. Usled nemanja finansijskih kapaciteta da sva deca automatski počnu sa korišćenjem usluge za koju je procenjeno da im je potrebna lista čekanja. Lista čekanja formira se po kriterijumima, gde prednost imaju jednoroditeljske porodice, porodice koje u svom sastavu imaju više od jednog deteta koje ima smetnje u razvoju, kao i deca sa I i II stepenom podrške, a sve shodno datumu prijavljivanja matičnom Centru za socijalni rad (dužina čekanja). “Dečje srce“ , prilikom kreiranja kriterijuma za prijem dece u uslugu Lični pratilac deteta vodilo se odlukom o Izmenama i dopunama odluke o pravima i uslugama socijalne zaštite pod tačkom 1.2.a Lični pratilac deteta, Član 14v (Službeni list Grada Beograda br.4 iz 08.02.2016. godine).\nSvojim dosadašnjim radom i saradjom sa Gradskim centrom za socijalni rad i Sekretarijatom za socijalnu zaštitu uspeli smo znatno da povećamo kapacitete dece koja koriste uslugu. U ovom trenutku preko 500 dece ima ličnog pratioca. Svesni toga da je potreba za uslugom sve veća, i svesni toga da je deci usluga najneophodnija upravo u periodu kada najviše mogu da napreduju, čvrsto verujemo da neće proći puno vremena kada će sva deca koja su na listi čekanja postati korisnici naše usluge.\nOPIS POSLA LIČNOG PRATIOCA\nAktivnosti ličnog pratioca deteta, planiraju se i realizuju u skladu sa individualnim potrebama deteta u oblasti kretanja, održavanja lične higijene, hranjenja, oblačenja, komunikacije sa drugima. Za svako dete u usluzi kreira se individulni plan podrške, gde se preciziraju konkretne aktivnosti, odnosno opis posla ličnog pratioca.\nUsluga je namenjena korisnicima koji se nalaze u obrazovanom procesu, ali je važno da istaknemo da posao ličnog pratioca nije da pruža pedagošku podršku detetu. Tokom nastavnog procesa on usmerava pažnju deteta na gradivo koje se obrađuje na času i na izlaganje nastavnika, pomaže mu u korišćenju pribora, pripremi knjiga i drugog. U zavisnosti od potrebe deteta, lični pratilac pruža podršku detetu u oblačenju, prilikom hranjena, i/ili održavanja lične higijene prilikom pripreme za školu. Njegov važan doprinos jeste da pomaže detetu da se socijalizuje, usmerava ga ka vršnjačkoj grupi i aktivnostima iste. On je tu da podrži komunikaciju deteta, da mu pruži podršku prilikom igre i drugih aktivnosti tokom slobodnog vremena poput kulturnih i sportskih. Lični pratilac takođe ima važnu ulogu u pružanju podrške detetu u zajednici, što uključuje pomoć u korišćenju gradskog prevoza i opštu orijentaciju u prostoru.\nKOJI SU PREDUSLOVI ZA POSAO LIČNOG PRATIOCA?\nKako biste se kod nas zaposlili kao lični pratioci, potrebno je:\n– Da imate najmanje četvrti stepen obrazovanja (završena srednja škola);\n– Lekarski pregled koji ćemo Vam mi obezbediti, a kojim se potvrđuje da ste sposobni za rad sa decom\n– Završen dvodnevni program obuke koju vode stručnjaci Humanitarne organizacije “Dečje srce”.\nObuka je akreditovana od strane Republičkog zavoda za socijalnu zaštitu, besplatna je i njom dobijate sertifikat za rad.\nUkoliko želite da postanete deo našeg tima, pošaljite nam prijavu na “kontaktiraj nas“!


Zašto se krije ko je nova Vučićeva savetnica | Društvo i ekonomija | Direktno\n26. 10. 2021. 15:53 13\nBivša direktorka Tanjuga Branka Đukić 7. oktobra je imenovana za savetnika predsednika Srbije Aleksandra Vučića za javne politike. Ne bi ova vest bila ni čudna ni neočekivana, da njena potvrda nije naišla na zid ćutanja, kako od novoimenovane savetnice, tako od samog predsednika Srbije i njegovih saradnika.\nOdluka o imenovanju Đukić objavljena je u Službenom glasniku, a osim imena, u odluci se ne navodi nijedan drugi podatak iz kog bi moglo da se zaključi o kojoj osobi je reč. U Službenom glasniku navodi se samo odluka predsednika Srbije Aleksandra Vučića: “Branka Đukić imenuje se na funkciju savetnika predsednika Republike za javne politike sa 7. oktobrom 2021. godine”.\nNovinari Nove ekonomije su pokušali da utvrde o kome je reč, pod pretpostavkom da postoji još neka Branka Đukić. Međutim, ni ona niti savetnica predsednika za medije Suzana Vasiljević, kao ni sam predsednik, nisu želeli da odgovore na njihova pitanja.\nNa pitanje Danasa zašto joj je problem da odgovori da li je Vučićeva savetnica ili ne, Branka Đukić je rekla da joj to nije nikakav problem, naprotiv.\nNa dodatna pitanja o tome koja su njena zaduženja, koje su oblasti iz kojih savetuje predsednika i kako je došla na tu poziciju, naša sagovornica je rekla da je u poslu, nije u mogućnosti da odgovori te da će se javiti kasnije.\n– Mada, sve to imate i u Službenom listu – poručila je Đukić, koja nam se u toku dana više nije javila.\nNi Nemanja Nenadić iz Transparentnosti Srbije ne zna zbog čega bivša direktorka Tanjuga krije informaciju o svojoj novoj funkciji.\n– Predsednik Srbije sam imenuje svoje savetnike i tu nije predviđena nikakva posebna procedura – ukazuje Nenadić za Danas.\nNišta u ovoj vesti nije sporno ni novinarki Nove ekonomije Katarini Baletić i baš zato je i njih začudilo zbog čega potvrdu da je bivša direktorka Tanjuga, Branka Đukić, imenovana za savetnicu predsednika Vučića nisu mogli da dobiju ni od nje ni iz predsedništva.\nOna kaže za Danas da je na početku to trebalo da bude protokolarna vest, kao i druga imenovanja, ali su na kraju proveli nedelju dana pokušavajući da utvrde da li je zaista u pitanju bivša direktorka Tanjuga.\n– Verujem da je to samo još jedan dokaz koliko su institucije zatvorene za komunikaciju sa medijima koji nisu naklonjeni trenutnoj vlasti. Bolja komunikacija bi otklonila eventualne sumnje javnosti da Đukić ispunjava kvalifikacije za savetnika predsednika za javne politike ili pitanje zbog čega se imenovanje krije. Lično verujem da je ovo poruka da sve što predsednik Vučić ne želi da izađe van njegovog kabineta, to tako i bude – smatra Baletić.\nRodoljub Šabić, advokat i bivši poverenik za informacije od javnog značaja, ocenjuje za Danas da “tajnovitost” u ovakvoj, u osnovi trivijalnoj situaciji, dobro ilustruje gotovo tragikomičan način na koji naša vlast doživljava obaveze koje po Ustavu i zakonu ima prema javnosti i medijima.\nPrema njegovim rečima, ta tajnovitost zapravo nije ništa čudno ako znamo da živimo u zemlji u kojoj vlast krije od javnosti čak i to koliko je javnog novca potrošila za portal javnih nabavki.\n– Ne bih da se bavim spekulacijama o liku i delu eventualne predsednikove savetnice, ali, bila ona bivša direktorka Tanjuga ili neka druga osoba istog imena, nema sumnje da bi njene profesionalne reference morale biti dostupne javnosti i to ne na zahtev, već proaktivno onlajn – ukazuje Šabić.\nFunkcija savetnika u Srbiji poprilično je obesmišljena, ako pogledamo neke sporne slučajeve proteklih godina. Milorad Veljović, bivši direktor policije, smenio je 2013. godine generala Bratislava Dikića sa pozicije komandira Žandarmerije.\nDvojica pripadnika Žandarmerija osumnjičena su za ubistvo i paljenje čoveka, pa je Dikić po komandnoj odgovornosti smenjen, iako je ranije “štrčao” kao prvi čovek ozloglašenog niškog odreda Žandarmerije.\nMeđutim, Dikićeva “kazna” je bila nova funkcija – imenovan je za pomoćnika direktora policije, tog istog Veljovića koji ga je smenio. I sam Veljović je nakon karijere u policiji završio kao savetnik, i to predsednika Srbije. Na toj funkciji se i danas nalazi. Situacija nije bolja ni na lokalu.\nSamo u opštini Grocka, možda i najsiromašnijoj od svih beogradskih opština, zaposleno je najmanje 59 savetnika, a njihove plate se kreću u rasponu od oko 60.000 do 120.000 dinara, pokazuju podaci koje je zvaničnim putem dobio portal Žig info.\nMeđu savetnicima u ovoj opštini nalazi se i novinarka Pinka Gordana Uzelac. Novinari Žig infa došli su do podataka da su na mestu savetnika predsednika opštine uposleni članovi SNS i njihova rodbina, te da 80 odsto njih uopšte ne dolazi na posao.\nIz kabineta predsednika opštine Dragana Pantelića, međutim, poručili su da su podaci koje su dostavljeni zloupotrebljeni, te da je termin „savetnik“ u upravi GO Grocka “javnosti prikazan na banalan način”.\nSvi predsednikovi savetnici\nSavetnici predsednika Republike obavljaju nasloženije analitičke, savetodavne i druge odgovarajuće poslove za potrebe predsednika Republike, navodi se na sajtu institucije Predsednika. Ovi poslovi se odnose na državno uređenje, izgradnju i funkcionisanje političkog sistema i inicijativu za donošenje novih kao i primenu postojećih zakona, privredna kretanja i razvoj ekonomskog sistema, odbranu i bezbednost, rad Narodne skupštine, Vlade i drugih državnih organa. Na sajtu institucije navedeno je da su savetnici predsednika Republike Tatjana Jović, Milorad Veljović, Suzana Vasiljević, Verica Lazić, Veselin Milić, Nenad Mihailović i Dejan Savić.\nAleksandar Vučić Savetnica Branka Đukić


HTC One proglašen za najbolji pametni telefon godine - SandzakHaber.Net , Sandžačke Internet Novine !\nNaslovna Tehnologija Android HTC One proglašen za najbolji pametni telefon godine\nHTC One proglašen za najbolji pametni telefon godine\nOd HaberNews - 26. Februara 2014. 0 131 Podeli na Fejsbuku\ntweet Na Svetskom kongresu mobilnih tehnologija u Barseloni HTC One je danas proglašen za najbolji pametni telefon, saopštila je ta kompanija sa sedištem na Tajvanu.\nZa ovu nagradu glasao je odbor od više od 175 nezavisnih stručnjaka iz industrije na osnovu informacija koje dolaze iz medija i od analitičara, a nagrada odaje priznanje pametnom telefonu za koji sudije veruju da je apsolutno najbolji u celoj industriji.\nGodinu dana nakon što je predstavljen na tržištu prošlog februara, HTC One je i dalje u prvom planu industrije mobilnih uređaja i postavlja standarde uz pomoć brojnih inovacija.\nOvaj smartfon je i prošle godine osvojio nagradu u okviru Global Mobile Award događaja na Svetskom kongresu mobilne telefonije “Najbolji novi telefon, uređaj ili tablet”.\nKorporacija HTC je osnovana 1997. godine i njen portfolio čine pametni telefoni i tablet uređaji, navedeno je u kompanijskom saopštenju.\nsandžakhaber / izvor: Novosti PODELI\ntweet Prethodni tekstPogledajte: Luda potera za vozačem koji vozi 219 km/h Ibarskom magistralomSledeći tekstVučić: Želimo da uspostavimo austrijski model u Srbiji HaberNews\tPOVEZANE OBJAVEVIŠE OD AUTORA


RTCG - Radio Televizija Crne Gore - Nacionalni javni servis :: Društvo :: CEDIS: Ponovo ukradeno transformatorsko ulje\nPODRUČJE BERANA 31. 07. 2019. 10:57 >> 10:56 3\nNepoznata lica ukrala su transformatorsko ulje iz trafostanica "Praćevac", "Lubnice 1" i "Bastahe", saopštio je Crnogorski elektrodistributivni sistem (CEDIS).\nIz CEDIS-a podsjećaju da ta kompanija sedmi put od početka jula i osamdeseti od avgusta 2015. godine, trpe posljedice krađe elemenata sa distributivne mreže na području Berana i okolnih opština.\n"Nepoznata lica iskoristila su beznaponsko stanje na dalekovodu 10 kV 'Dolac', uzrokovano kvarom usljed nevremena 26. jula (petak) i otuđila transformatorsko ulje iz trafostanica 'Praćevac', 'Lubnice 1' i 'Bastahe'", saopštio je CEDIS.\nNakon stabilizacije vremenskih prilika ekipe su obišle dalekovod, dolile nedostajućih 350 litara ulja, nakon čega su trafo-stanice puštene u pogon.\n"Ovog puta nije bilo značajnijih oštećenja na trafostanicama, jer su ekipe obilaskom otkrile krađu i objekti su uključeni tek nakon dolivanja nedostajuće količine trafo-ulja, u suprotnom, došlo bi do pregorijevanja transformatora", pojasnio je CEDIS.\nU kompaniji su zabrinuti što kontinuirano havarisanje objekata na području Berana, Rožaja, Andrijevice, Plava, Petnjice i Gusinja ne rezultira otkrivanjem i sankcionisanjem počinilaca.


Beta 19. oktobra 2020. 15:15\nBroj izdatih dozvola boravka je skoro prepolovljen u prvoj polovini ove godine u zemljama članicama Organizacije za ekonomsku saradnju i razvoj (OECD), što je situacija „bez presedana“, navodi ta organizacija u danas objavljenom izveštaju o uticaju pandemije korona virusa na legalne migracije.\nOcenjuje se da će migracija u 37 razvijenih zemalja-članica OECD biti „izuzetno mala“ u 2020. godini.\n„Pandemija Kovida-19 je imala ogromne posledice na migrantske tokove u prvom polugodištu ove godine“, sa smanjenjem broja novoizdatih dozvola boravka od 46 odsto, mada bi taj pad mogao delimično da bude nadoknadjen u drugom polugodištu, navodi se u izveštaju.\nPad broja novoizdatih dozvola nije iznenadjujući jer su granice zatvorene i medjunarodno kretanje je poremećeno. Broj pridošlica, imigranata, bio je stabilan 2018 i 2019 – po 5,3 miliona godišnje, rekao je Žan-Kristof Dimon, šef Odseka OECD za medjunarodne migracije.\nIpak, uticaj zdravstvene krize varira znatno od zemlje do zemlje: „U mnogo zemalja OECD-a, posebno neevropskih, priliv je takoreći nula, kao što su Australija, Japan, SAD, Koreja“, rekao je Dimon za Frans pres.\n„Ukupno gledano, medjunarodne migracije u zoni OECD-a će biti izuzetno slabe 2020. godine“, navodi se u izveštaju.\n„Mnogi migranti rade u najteže pogodjenim sektorima“ kao što su ugostiteljstvo, spremanje domaćinstava, sezonski radovi, i imaju često privremene radne dozvole za koje postoji rizik da se ne obnove, navodi se u izveštaju.


OSNIVAČ KOMPANIJE HUMAN SYNERGISTICS INTERNATIONAL\nPionir primenjene prihologije, posebno posvećen izučavanju lične efektivnosti. Pre više od 35 godina, Dr J. Clayton Lafferty osnovao je Human Synergistics, kako bi pojedincima i organizacijama omogućio korišćenje istraženih materijala čija je namena razvoj pojedinaca, liderstva i timova. Dr. Lafferty bavio se kliničkom psihologijom, kako u praksi tako i u teoriji, a njegovo znanje o organizacijama, menadžmentu i liderstvu, omogućilo mu je široko i jedinstveno stanovište za istraživanje problema koji nastaju kod savremenog poslovanja, rukovodilaca, organizacija, ali i društva uopšte.\nZajedno sa svojim saradnicima, istraživao je i razvijao serije dijagnostičkih instrumenata na različitim nivoima opštosti – za ličnu procenu, razmišljanje ka postignuću, odgovorno donošenje odluka, instrumente koji podstiču efektivno individualno i lidersko ponašanje. Možda je najpoznatiji od svih dijagnostičkih instrumenata zasnovanih na Circumplex-u, Upitnik za utvrđivanje životnog stila - Life Styles Inventory™ - LSI, koji meri individualan način razmišljanja i stilove ponašanja, kao i Stylus® izveštaj, koji generiše personalizovani izveštaj zasnovan na specifičnim kombinacijama individualnih stilova ponašanja prikazanih na LSI Circumplex-u. Dr. Lafferty je takođe razvio i Simulaciju preživljavanja u pustinji - Desert Survival Situation™, inovativnu simulaciju za razvoj timskog rada, koja demonstrira sinergiju, do današnjeg dana najverovatnije najraspostranjeniji trening instrument širom sveta.\nDr Lafferty je pohađao Hillsdale College, a psihologiju je doktorirao na Univerzitetu u Mičigenu. Tokom svog života, više puta je primao nagrade i priznanja, od kojih je najistaknutija ona primljena 1983 od strane Američkog udruženja za obuku i razvoj: Award for Excellence in Professional Competency, za njegov rad sa Fortune 500 kompanijama. Dr Lafferty je takođe naveden i kao počasni član u izdanju U.S. Registry-ja “Who’s Who in Leading American Executives” iz 1991. godine. Bio je član Američkog (i Mičigenskog) društva psihologa, Američkog udruženja za menadžment i Američkog društva za obuku i razvoj.\nDr. Lafferty je preminuo 1997. godine, ali njegova posvećenost kreiranju materijala i programa koji promovišu težnju za “izvanrednim” organizacijama, obezbedila mu je trajnu međunarodnu reputaciju. Uz podršku Human Synergistics Interantional –a dr Lorraine Lafferty je osnovala Predsedavanje u liderstvu.


Fudbaleri Spartaka poraženi su na svom terenu od Crvene zvezde sa 1:2 posle preokreta u 24. kolu Superlige Srbije, a trener Subotičana Aleksandar Veselinović nije imao mnogo toga da zameri izabranicima.\n- Zvezdi želim mnogo uspeha u daljem toku sezone. Isto tako, moram da čestitam igračima i jedne i druge ekipe na borbenosti po teškom terenu. Mogla je da se vidi dinamična i zanimljiva utakmica, moji izabranici su pokazali izuzetan moralno-voljni kvalitet - rekao je Veselinović.\nOn je ukazao na greške koje su fudbaleri Spartaka pravili tokom utakmice.\n- Nismo uspeli da realizujemo neke šanse, protiv ovakvog protivnika morate da budete koncentrisani 90 minuta. Ipak, neki igrači nisu u stanju da izdrže celu utakmicu u ovom ritmu – zaključio je Veselinović.\nISKUSNI ŠTOPER POTPISUJE ZA ZVEZDU Povremeni reprezentativac Srbije jača defanzivni bedem crveno-belih


UEFA kaznila Celtic zbog isticanja palestinskih zastava – Visokoin.com\nDisciplinska komisija Evropskog fudbalskog saveza (UEFA) na današnjoj sjednici je odlučila kazniti škotski Celtic sa 10.000 eura nakon što su navijači tog kluba istakli zastave Palestine tokom meča sa izraelskim Hapoel Beer Shevom u Ligi prvaka.\nUEFA je saopštila da je njena disciplinska komisija škotske prvake proglasila krivim za “prikazivanje nedozvoljenog transparenta”.\nPolitički transparenti i poruke su zabranjeni na stadionima tokom utakmica koje organizuje UEFA.\nNavijači, poznatiji kao grupa “Zelena brigada”, u augustu su na utakmici sa Hapoelom istakli hiljade palestinskih zastava kao znak podrške toj državi i njenom narodu.\nCelticovi navijači često ističu palestinske zastave u domaćim i evropskim utakmicama. Ovaj škotski klub je tokom posljednjih pet godina zbog raznih prekršaja kažnjavan čak osam puta od UEFA-e. Ukupno, klub iz Glasgowa je kažnjen sa 123.000 funti (oko 143.000 eura) zbog raznih prekršaja na evropskim utakmicama, kao što su korištenje baklji, zabranjenih transparenata, te neprihvatljivo ponašanje navijača, ali i tima.


ROJTERS: EU više ne može da garantuje sigurno članstvo balkanskim državama – Portal Luca\nKako piše Rojters, ćorsokak oko deklaracije za Samit EU i balkanskih lidera 6. oktobra je „najniža tačka“ strategije EU da pridruži Srbiju, BiH, Crnu Goru, Albaniju, Sjevernu Makedoniju i Kosovo evropskom bloku. Dodaju da se to podudarilo sa aktuelnim tenzijama između Beograda i Prištine.\nBrisel je na samitu planirao da obnovi obećanje dato prije 18 godina o „nedvosmislenoj podršci evropskoj perspektivi Zapadnog Balkana“, navodi se u nacrtu deklaracije u koju je Rojters imao uvid 11. septembra. Taj plan je propao nakon najmanje dvije runde razgovora koje su se završile bez dogovora.\nZbog svega ovoga, EU i SAD su pozvali na smirivanje situacije, a predsjednica Evropske komisijeUrsula fon der Lajenje započela trodnevnu posjetu, tokom koje će obići svih šest balkanskih zemalja, kako bi pokazala posvećenost EU regionu.\n„Dokle god postoje države članice koje vjeruju da ne treba dalje širiti EU, do tada nećemo ništa postići“, smatra Džon O’Brenan, ekspert za evrointegracije sa univerziteta Mejnut u Irskoj.


Posted on March 27, 2019 October 8, 2019\nSadašnji model upravljanja Parkom prirode Stara planina potpuno zanemaruje lokalnu zajednicu, pa čak i lokalne investitore. Cilj biltena je da ukaže na potrebu decentralizacije modela upravljanja zaštićenim područjima i na nedostatak uključivanja lokalnih vlasti i lokalne zajednice u upravljanje i održivo korišćenje lokalnih resursa. Srbija će, u sklopu evrointegracija, morati da se ozbiljnije pozabavi uređenjem parkova prirode. Zakonski okvir za upravljanje prirodnim dobrima u Srbiji i dalje je nedovoljno usklađen sa standardima koje primenjuju zemlje Evropske unije.\nU prvom biltenu “Bitka za južnu prugu, bitka za prirodu i održivi razvoj” kreiranom u okviru projekta Civilno društvo za unapređenje pristupanja Srbije EU predstavljeni su koncepti upravljanja prirodnim dobrima, sprega prirode i turizma, ali i potreba obrazovanja za održivi razvoj.\nKao jedan od osnovnih problema u Srbiji uočen je konflikt između održivog korišćenja zaštićenih područja i ekonomskih interesa upravljača te je istaknuta potreba za decentralizacijom modela upravljanja zaštićenim područjima.\nLokalne zajednice potpuno isključene iz procesa odlučivanja\nSadašnji model upravljanja Parkom prirode Stara planina, koji je gotovo istovetan u svim parkovima prirode u Srbiji kojima upravlja JP „Srbijašume“ potpuno zanemaruje lokalnu zajednicu, pa čak i lokalne investitore. U Srbiji tenutno ima 17 parkova prirode a Javno preduzeće „Srbijašume” upravlja sa tri parka prirode koji čine čini 92% površine svih parkova u Srbiji. Od ukupno 214 hiljada hektara koliko na koliko se prostire 17 parkova prirode, više od polovine (56,8%) nalazi se na teritoriji regiona Južne i Istočne Srbije. Najveći upravljač parkovima prirode JP „Srbijašume“ nadležno je i za upravljanje parkovima prirode koji se nalaze teritoriji Južne i Istočne Srbije. Srbijašume upravljaju parkom prirode “Stara planina” koji je najveće zaštićeno područje u Srbiji, parkom prirode “Golija”, a čiji je jedan deo proglašen za Rezervat biosfere kao i parkom prirode „Sićevačka klisura”. Ovakvo prirodno dobro i resurs predstavlja veliku obavezu u smislu upravljanja, ali i veliki potencijal za razvoj ovog regiona, koji godinama, po svim mogućim parametrima, zaostaje za razvijenim regionima Beograda i Vojvodine. Ako se ukupnoj površini kojima upravlja JP Srbijašume doda površina svih Nacionalnih parkova, koji su takođe formirani kao javna preduzeća pod direktnim uticajem države, vidimo da država upravlja na više od 72,50% zaštićene teritorije. Na preostalih 27,50% teritorije upravljači su lokalna komunalna preduzeća, turističke organizacije, lovačka udruženja, udruženja građana i privredna društva koja upravljaju sa približno 360 područja od posebnog značaja za očuvanje prirode.\nIma li nade da upravljanje Starom planinom bude po ugledu na Provansu?\nKao najbolji primer dobre prakse primenjiv na Srbiju prepoznat je Model upravljanja parkovima u Francuskoj koji podrazumeva da regionalne vlasti sa državnim i regionalnim institucijama prave upravljački statut kojim se utvrđuju ciljevi razvoja parkova. Takođe, značaj uključivanja lokalne zajednice prepoznaje većina modela upravljanja prirodnim dobrima u Evropi, ali i širom sveta. Cilj biltena je da ukaže na potrebu decentralizacije modela upravljanja zaštićenim područjima i na nedostatak uključivanja lokalnih vlasti i lokalne zajednice u upravljanje i održivo korišćenje lokalnih resursa. Ima li nade da upravljanje Starom planinom bude po ugledu na Provansu, pročitajte u biltenu ,,Bitka za južnu prugu, bitka za prirodu i održivi razvoj’’ / Bilten 1 i Bilten 2\n← Da li sve(t) mladima ostaje i zašto ne?\nBorba za vazduh širom Srbije! →


In Store | Promocije | Nova Tetra Pak pakovanja – praktičnija i za trgovce i za krajnje potrošače\nNova Tetra Pak pakovanja – praktičnija i za trgovce i za krajnje potrošače\nSaradnja između kompanija Imlek i Tetra Pak rezultirala je time da inovativna Tetra Top MiniV Nallo ambalaža odnedavno postane dostupna i potrošačima u Srbiji\nNavike i očekivanja potrošača menjaju se iz dana u dan. Prema rezultatima nedavnog istraživanja o navikama potrošača koje je kompanija Tetra Pak sprovela na globalnom nivou, 51% potrošača danas ima običaj da jede ili pije u pokretu – u šetnji ili tokom vožnje.\nZajedno sa povećanom tražnjom za zdravim proizvodima, ovo je dovelo do 75% rasta prodaje zdravih prehrambenih proizvoda za konzumaciju u pokretu na četvorogodišnjem nivou. Istovremeno, milenijalci postaju sve bitniji tržišni segment pa je postalo neophodno izaći u susret i njihovim željama - a prema istom istraživanju, njih 65% je voljno da eksperimentiše sa novim ili neuobičajenim ukusima hrane i pića.\nA upravo tokom oktobra milenijalaci, ali i potrošači drugih generacija u Srbiji, imali su priliku da po prvi put u svojim rukama isprobaju inovativnu Tetra Pak ambalažu, Tetra Top MiniV Nallo, u kojoj će od sada biti dostupan širok asortiman Imlekovih proizvoda (brendova Balans+ i Jogood). U pitanju je pakovanje koje je takođe dobro za životnu sredinu, a kompanija Imlek, koja je poznata po stalnim unapređenjima i kontinuiranim investicijama i u ovaj segment poslovanja, odlučila je da svoje proizvode ponudi u novom pakovanju koje donosi vrhunski kvalitet, funkcionalnost i izlazi u susret potrebama savremenih potrošača.\nZašto je pakovanje Tetra Top MiniV Nallo izbor trgovaca i potrošača?\nPakovanje Tetra Top MiniV Nallo karakteriše veća visina i uža osnova koja potrošačima omogućava lako držanje, a širok otvor ovog pakovanja prilagođen je ugodnijem ispijanju. Takođe, ovo pakovanje poseduje čep koji se jednostavno otvara, jednim potezom ruke, ali i omogućava višestruko otvaranje i zatvaranje proizvoda. Karakteristična ivica ovog pakovanja, u obliku latiničnog slova V, proizvođačima omogućava isticanje brenda, kao i dodatnu uočljivost na policama marketa. Unapređena konstrukcija samog pakovanja čini ga izdržljivim, tako da je, u odnosu na druga kartonska pakovanja, manje podložno oštećenjima prilikom rukovanja i transporta.\nPakovanja iz Tetra Top ambalažnog portfolija, među kojima je Tetra Top MiniV Nallo najnovije, dolaze u širokom dijapazonu zapremina, od 100ml do 1l, sa različitim zatvaračima i vrstama otvaranja – bilo da su u pitanju zatvarači koji se mogu samo strgnuti sa pakovanja, ili zatvarači na navoj. Takođe, ova pakovanja omogućavaju štampanje velike količine informacija o proizvodu na samoj ambalaži, omogućavajući proizvođačima da na taj način krajnjim potrošačima pruže uvid u detaljne informacije o samom proizvodu. Uz Tetra Top ambalažni portfolio našim kupcima pružamo unapređena rešenja za pakovanje, ali i mogućnost da dodatno poboljšaju sopstveni marketing i distribuciju proizvoda, navodi Katalina Siriteanu, direktor marketinga u kompaniji Tetra Pak.\nAmbalažni portfolio Tetra Top obezbeđuje dugotrajan rok trajanja za proizvode koji se čuvaju na hladnom, kao što su različite vrste jogurta ili mlečnih napitaka sa dodatim ukusima, a ova pakovanja se takođe mogu koristiti i za pakovanje vode, sokova, kao i drugih prehrambenih proizvoda, kao što su ulje, proizvodi od povrća, gotove supe, sosevi, hrana za kućne ljubimce, itd. Otvor na ovim pakovanjima je optimizovan za lako sipanje napitaka, a istovremeno je i dovoljno širok da kroz njega prođu i komadi voća dimenzija do 10*10*10mm, što je upravo slučaj sa Imlekovim Jogood proizvodima, koje komadi voća čine omiljenim kod potrošača.\nViše informacija o Tetra Top MiniV Nallo pakovanjima možete pogledati i na internet stranici: https://www.tetrapak.com/rs/tetra-top-mini.


February 2016 - Aviokarta.net\nAir Serbia – promocija za 32 grada\nAir Serbia je objavila novu veliku promotivnu akciju koja uključuje čak 32 destinacije iz mreže gradova do kojih ima direktne letove!\nPromocija zapravo uključuje skoro sve destinacije našeg nacionalnog avioprevoznika u regionu, Evropi i na Bliskom istoku.\nPromocija počinje u ponedeljak, 29. februara i traje pet dana, do petka, 4. marta, a odnosi se na putovanja u\nBangkok je tokom promocije469 evra, dok je Delhi\nAir France & KLM – promocija za Južnu Ameriku i Karibe\nAir France & KLM objavili su promotivnu akciju do Centralne i Latinske Amerike – jako dobre cene za Buenos Aires, Rio de Žaneiro, Sao Paolo, Bogote i Braziliju, sada je prilika za Južnu Ameriku!\nPovratna karta u ekonomskoj klasi do\nAir Serbia je objavila red letenja i cenovnik za direktne letove između Beograda i Njujorka. Prvi avion na ovoj liniji poleteće iz Beograda za Njujork u četvrtak, 23. juna u 7:30h. Između Beograda i Njujorka će leteti avion Airbus 330-200 sa 236 mesta u ekonomskoj i 18 sedišta u biznis klasi. Let ka Njujorku će\nNova promotivna akcija Etihad Airwaysa je otpočela u ponedeljak, 22. februara i trajaće nedelju dana – do ponedeljka, 29. februara!\nDvadesetpet destinacija u Aziji, indijskom okeanu i Australiji – plus Johanesburg u Africi – dostupni su putnicima za polaske iz Beograda sa presedanjem u Abu Dabiju.\nPromotivne cene važe za putovanja počev od 10.marta, i traje tokom\nSpecifičnost ove promocije je da se odnosi samo na putovanja koja\nŽeneva, 18. februar 2016. – Wizz Air, najveća niskotarifna aviokompanija u centralnoj i istočnoj Evropi, sa ponosom je objavila da ju je ATW (Air Transport World), jedan od najvećih pružalaca multimedijalno–informacionih usluga za globalno tržište aviokompanija, imenovao niskotarifnom aviokompanijom godine za 2016. Nagrada je predata Jožefu Varadiju, glavnom izvršnom direktoru Wizz Aira, na 42. godišnjoj\nQatar Airways – Last minute promocija!\nNa promociji je nekoliko interesantnih destinacija – Hong Kong je 460 evra za jednu povratnu kartu, sa svim taksama i uključenim prtljagom. Mumbaj\nNova jednodnevna promotivna akcija Air Serbije, poznata pod imenom "Srećni petak" je objavljena za 19. februar.\nPovratna karta u ekonomskoj klasi do Sarajeva za 119 evra, do Berlina za 159 evra, i do Malte za 199 evra.


EBRD predviđa usporavanje rasta u regionu – Bankar.rs\nHome/BANKE/INOSTRANE BANKE/EVROPSKE BANKE/EBRD predviđa usporavanje rasta u regionu\nEBRD predviđa usporavanje rasta u regionu\nEvropska banka za obnovu i razvoj (EBRD) predviđa da će privredni rast regiona Zapadnog Balkana, pa i Srbije, usporiti ove i naredne godine.\nU najnovijem, novembarskom izveštaju pod nazivom “Regionalni ekonomski izgledi u regionima EBRD” objavljenom na veb sajtu banke, procenjuje se da će rast bruto domaćeg proizvoda (BDP) Srbije ove godine iznositi 3,2 odsto, a naredne 3,5 procenata, prenosi Tanjug.\nU prethodnom izveštaju iz maja ove godine, EBRD je predviđao da će privredni rast Srbije biti 3,5 procenata ove i 3,8 odsto 2020. godine.\nDomaća tražnja bi, prema oceni EBRD-a, trebalo da ostane glavni pokretač rasta Srbije, dok će doprinos neto izvoza rastu verovatno i dalje ostati negativan.\n“Ekonomsko usporavanje glavnog trgovinskog partnera Srbije, Evropske unije, i spor tempo reformi u zemlji mogli bi kratkoročno da koče rast i da ga učine kolebljivim”, mišljenja je EBRD.\nU izveštaju se takođe napominje da je kosovska vlada uvela stoprocentne takse na srpske proizvode, čiji bi negativan efekat na izvoz mogao iznositi do 400 miliona evra godišnje, ali da pouzdane procene tih efekta još nisu dostupne.\nU dokumentu se navodi da je rast posustao u dosadašnjem toku 2019., pri čemu se u prvoj polovini godine industrijska proizvodnja smanjila za 2,0 odsto međugodišnje usled pada u rudarstvu i proizvodnom sektoru, dok su komunalni sektor i poljoprivreda stagnirali.\nKao posledica toga, ukupna stopa rasta BDP-a usporila je u prvom polugodištu na 2,8 procenata na godišnjem nivou sa 4,4 procenta 2018, prenosi Tanjug.\nDodaje se da je za ovu godinu u budžetu predviđen mali deficit od 0,5 odsto BDP-a, da je javni dug na kraju juna imao udeo od 54 procenta u bruto proizvodu, kao i da su inflatorni pritisci niski, između ostalog zahvaljujući jakom kursu dinara.\nKada je reč o celom Zapadnom Balkanu, EBRD prognozira da će region u 2019. godini ostvariti privredni rast od 3,2 odsto, a dogodine 3,4 odsto. Ova projekcija je za tekuću godinu niža za 0,2 odsto u odnosu na procenu EBRD-a iz maja, dok je prognoza za 2020. godinu poboljšana u odnosu na majsku za 0,1 odsto.\nU izveštaju se konstatuje da je priliv stranih direktnih investicija (SDI) u region i dalje jak, što se duguje povoljnom geografskom položaju, kvalifikovanoj radnoj snazi i nižim troškovimaa plata nego u zemljama centralne Evrope.\nKada je reč o ostalim ekonomijama Zapadnog Balkana, Bosnu i Hercegovinu u ovoj i idućoj godini čeka rast od po 3,0 odsto, Crnu Goru rast od 2,8 odsto u 2019. godini i od 2,6 odsto u 2020, Savernu Makedoniju rast od po 3,2 odsto u obe godine, a Albaniju rast od 2,8 odsto i 3,5 odsto respektivno.\nEBRD privredni rast Srbija\nMešovito na Volstritu, evropske berze u plusu


Francuska najavila odustajanje od proizvodnje nafte i gasa\nBeta 6. septembra 2017. 15:50\nFrancuska želi da bude „avangarda“ tako što će predstaviti zakon o prestanku skromne proizvodnje ugljovodonika na svojoj teritoriji, a nada se da će ubediti druge zemlje da prate njen primer.\n„Mi predvodimo po toj ambiciji (za okončavanje proizvodnje nafte i prirodnog gasa) po čemu će Francuska biti prva na svetu“, rekao je predsednik Emanuel Makron, preneo je portparol Vlade Kristof Kastaner.\nTekst zakona je predstavio ministar za ekološku tranziciju Nikola Ilo. Vlada želi da se zakon usvoji do kraja godine, kako bi se sprovelo obećanje predsednika šefa države izabranog u maju.\nZakon predviđa da neće biti izdavanja novih dozvola za istraživanje ugljovodonika, što će zaustaviti potragu za novim naftnim ili gasnim depozitima.\nS druge strane, postojeće operativne koncesije neće biti obnovljene nakon 2040. godine, tako da se očekuje da će se proizvodnja nafte i gasa produžiti do oko tog datuma.\nOve odredbe se odnose na projekte na domaćem tlu i moru, kako u Francuskoj, tako i na njenim prekomorskim teritorijama.\n„Francuska proizvodnja se može smatrati marginalnom u poređenju sa našom potrošnjom, ali mi smo prva zemlja koja preduzima ovu vrstu mera“, rekao je za AFP minista Ilo koji smatra da će „druge zemlje slediti taj korak“.\n„Nekonvencionalna ekstrakcija“ ugljovodonika – gas iz škriljaca, će se kasnije zabraniti.\nJedini izuzetak je što će se i dalje kaptirati rudni gas, ali radi bezbednosti rudara i zbog zaštite životne sredine, jer je veoma opasan pošto je eksplozivan i veoma doprinosi globalnom zagrevanju.\nNovim odredbama, Francuska namerava da ograniči emisiju „gasova staklene bašte“ jer odustaje od korišćenja ugljovodonika koji zagađuju i tokom proizvodnje, i tokom potrošnje. Ona time želi da ispuni svoje obaveze preuzete svetskim Pariskim sporazumom UN o klimi, čiji je cilj da se ograniči globalno zagrevanje.\nZato Pariz namerava da ograniči potrošnju i drugog fosilnog goriva. Nikola Ilo je početkom jula najavio da želi da se do kraja 2040. godine obustavi prodaja dizel goriva i auto-benzina.\nFrancuska se nada da će u svemu tome imati vodeću ulogu u svetu, čak i ako nikada nije bila medju većim proizvođačima ugljovodonika.\nOna godišnje proizvodi oko 815.000 tona nafte. Najveći proizvođač je firma „Kanadean Vermijon“, koja je kupila polja od kompanija „Eso“ i „Total“.\nTa proizvodnja dostiće samo skroman jedan odsto francuske potrošnje, te ta zemlja masovno uvozi naftu, mahom za transport, kao i gas koji se većinom koristi za grejanje.


Projekat REACH predlaže mere protiv energetskog siromaštva u JIE\nREACH daje preporuke za borbu protiv energetskog siromaštva u JIE\nProcenjuje se da više od 30 odsto domaćinstava u Jugoistočnoj Evropi (JIE) živi u energetskom siromaštvu. Projekat REACH koji sprovode NVO iz četiri zemlje iz regiona predlaže donosiocima odluka u EU i JIE niz preporuka za javne politike i osposobljava stanovništvo da štedljivo koristi energiju.\nDok u Evropskoj uniji (EU) između 10 i 25 odsto građana živi u energetskom siromaštvu, ova broj još je veći u JIE, gde se procenjuje da više od 30 odsto domaćinstava teško pokriva osnovne energetske potrebe.\nOvaj problem, koji je naročito vidljiv u zimskom periodu, posledica je kulturnih, klimatskih i političkih karakteristika JIE. S druge strane, problem energetskog siromaštva je lošije definisan u državama ovog regiona nego u Zapadnoj Evropi. Uz to, nedovoljo se prati i rešava jer za to ne postoji politički interes, navodi se u saopštenju koje je objavilo Društvo za oblikovanje održivog razvoja, jedna od NVO uključenih u realizaciju projekta REACH.\nEnergetski neefikasni stambeni prostori, neadekvatne energetske usluge i loši životni uslovi prepoznati su kao glavni izazovi sa kojima se građani ovog regiona suočavaju. Pored toga, građani nemaju informacije o tome kako da efikasno koriste energiju, što dovodi do povećane potrošnje i većih računa za električnu energiju.\nPrepoznavanje i definisanje problema i dogovor o indikatorima za njegovo praćenje mere su koje su predložene kao ključni korak u borbi protiv energetskog siromaštva. Naredni korak je integrisanje energetskog siromaštva u nacionalne programe energetske efikasnosti i socijalne zaštite koji bi trebalo da budu oblikovani tako da u potpunosti budu dostupni onima kojima je pomoć potrebna.\nOsim preduzimanja jeftinih mera energetske efikasnosti, drugi načini borbe protiv energetskog siromaštva bi trebalo da obuhvate zamenu neefikasnih uređaja i sistema grejanja, različite nivoe modernizacije zgrada i subvencije koje su pogodne za ugrožena domaćinstva. Socijalni stanovi u vlasništvu države takođe bi trebalo da budu renovirani kako bi se poboljšali uslova stanovanja.\nFinansijska podrška, kao što je umanjenje računa za struju, trebalo bi da se primeni kao mera tek nakon što sve ostale isplative opcije za energetsku efikasnost budu realizovane, navodi se u projektu REACH.\nPredlaže se i da se planiranju i sprovođenju mera za borbu protiv energetskog siromaštva pristupi na međusektorski način, uključujući širok spektar zainteresovanih strana uključujući sektore socijalne i zdravstvene zaštite, energetike i sektor zaštite životne sredine. Zbog toga je važno da se radi na usklađivanju energetske i socijalne politike i povezivanju politike za borbu protiv energetskog siromaštva sa nizom drugih politika, kao što su politika zapošljavanja, stanovanja i penziona politika.\nVlade treba da osiguraju da mera protiv energetskog siromaštva budu održive tako što će preuzeti odgovornost i umesto lokalnih aktera i nevladinih organizacija rešavati ovaj problem.\nKao što nedavno predloženi Zimski energetski paket EU „Čista energija za sve Evropljane“ radi na rešavanju energetskog siromaštva na nivou EU, donosioci odluka u EU moraju da uzmu u obzir preporuke projekta REACH sa specifičnostima ovog regiona i na taj način obezbede da one budu pokrivene zakonima EU.\nProjekat REACH sprovodi se u Bugarskoj, Makedoniji, Sloveniji i Hrvatskoj, a finansiran je kroz program Intelligent Energy Europe koji je Evropska komisija pokrenula 2003. godine. Program je pokrenut sa ciljem da pomogne organizacijama koje žele da rade na unapređenju energetske održivosti.\nTagovi: energetska efikasnost, energetsko siromaštvo, EU, Evropska komisija, REACH\nPočetna » Vesti » Energetska efikasnost » REACH daje preporuke za borbu protiv energetskog siromaštva u JIE


Palmer: Amerika ostaje na Balkanu - Sputnjik Srbija\n03:10 01 Decembar 2020\n07:53 12.02.2017 (osveženo 07:59 12.02.2017) Preuzmite kraći link\nDirektor Kancelarije za Jugoistočnu Evropu u Stejt departmentu Metju Palmer izjavio je da ne veruje da će politika SAD prema Balkanu biti drugačija od dosadašnje, koja je podrazumevala posvećenost Amerike ovom regionu i pomoć Balkanu na putu evropskih integracija.\nOdgovarajući na pitanje povodom pojedinih ideja koje provejavaju u javnosti u regionu da bi moglo doći do dogovora između Donalda Trampa i Vladimira Putina, a po kojima bi se Amerika odrekla Balkana kao sfere svog uticaja, on je rekao da nije video ništa nalik tome kod bilo kog američkog zvaničnika.\n„Sve u vezi s takvim idejama mi zvuči kao spekulativna fikcija“, rekao je Palmer za današnju „Politiku“.\nOn je istakao da se politika SAD prema regionu nije menjala u proteklih, 20-25 godina, nezavisno od toga da li je vlast u Vašingtonu držala demokratska ili republikanska administracija, i da je to zbog toga što se američka politika zasniva na američkim interesima i američkim vrednostima koji opstaju i ne menjaju se svakom promenom administracije.\n„Zbog toga bih rekao da je doslednost pre nego promenljivost ključna reč koja obeležava našu diplomatiju, a samim tim i diplomatiju prema Balkanu. Nemam razloga da mislim da je ona drugačija danas nego što je bila pre dva meseca“, istakao je Palmer.\nUpitan da li će dolaskom Trampove administracije doći do promene politike prema Srbiji on je ponovo ukazao na konstantu američkog pristupa Balkanu.\n„Naš cilj u Evropi su sloboda i mir, i to podrazumeva integraciju zemalja Zapadnog Balkana u evropske institucije. Cilj Srbije je da postane punopravna članica EU, a taj cilj podržavaju SAD“, poručio je Palmer dodajući i da je normalizacija odnosa sa Kosovom deo tog cilja.\n„Potrebno je da dođe do napretka u briselskom dijalogu kako bi došlo do napretka na putu evrointegracija“, rekao je Palmer i istakao da nema nijedan razlog da veruje da će doći do promene američkog pristupa tom pitanju.\nOn je preneo i da je premijeru Aleksandru Vučiću i ministru Ivici Dačiću poručio da SAD žele da unaprede saradnju i partnerstvo sa Srbijom i da je zajednički interes promovisanje interesa Srbije, a to je pre svega članstvo u EU kao i sprovođenje reformi koje su neophodne za postizanje tog cilja.\n„Naglasio sam im da u nastojanju da izgrade što bolje odnose sa Prištinom mogu bez zadrške da računaju na naš partnerski odnos“, naveo je Palmer.\nodnosi, politika, Metju Palmer, Amerika, Balkan


Očistimo svet i Srbiju | Konkretno\nSvakog trećeg septembarskog vikenda održava se svetska kampanja„Očistimo svet“. Pokrenuta je 1993. u cilju zaštite životne sredine, kako bi ceo svet bio ujedinjen u jednoj akciji koja je usmerena ka očuvanju životne sredine. Kroz ovu akciju ljudi se motivišu da očiste svoju sredinu i menjanju je u cilju očuvanja prirode.\nU svetu na ovaj dan pored entuzijasta, izlaze i državnici, umetnici, ljudi koji se bave javnim poslovima da sakupljaju smeće, da ga odvoze na deponije, da ga sortiraju za reciklažu, organizuju radne akcije, edukativne tribine u okviru kojih pokazuju na koje sve načine treba čuvati planetu Zemlju jer ona pripada svim ljudima sveta. Oni na taj način, svesno, svojim primerom podstiču ljudena delovanje i iskazuju koliko je priroda bitna za čovečanstvo.Ispred fabrika koje zagađuju vodu ili vazduh su protesti.\nU Srbiji na drugačiji način slavimo ovu akciju. Jeste da je vlast u trendu i da je aktuelna ali na nakaradan način, u smislu: ne daj narodu čistu vodu ali našim vodenim tokovima garantuju razne ugovore, ne poučavaju narod kako da štedi struju, ne dele štedljive sijalice, nego mu najavljuju struju po višoj ceni. Ne kažnjavaju vlasnike fabrika koje zagađuju reke, vazduh i zemljište, nego im daju subvencije. Ne pošumljavaju Srbiju. Dugačak je spisak šta sve ne rade, a morali bi.\nU svakom gradu postoji komunalno preduzeće, svako od njih naplaćuje mesečnu naknadu građanima za svoje usluge. U mnogim gradovima ta ista komunalna preduzeća naplaćuju posebnu uslugu, a to je usluga dovoženje većeg kontejnera ispred kuće kako bi građani izbacili krupno smeće. Bilo bi poželjno da podrže ovu akciju i svojim građanima obezbede besplatno ovu uslugu bar u toku septembra i na taj način pokažu da im je stalo do očuvanja životne sredine i na taj način da budu primer svima koji mogu pomoći u ovakvoj akciji. Takođe bi mogli i da po školama, preduzećima, trgovima…organizuju predavanja o štetnosti koju prouzrokuju bacanje smeća i zagađivanje životne sredine.\nBilo bi lepo kad bi svi državni činovnici od predsednika države, ministara i narodnih poslanika, pa na nižim nivoima, gradski činovnici od gradonačelnika, preko većnika i odbornika, upriličili radnu akciju na ovaj dan i očistili neki zapušteni deo svog grada i tako svojim primerom iskazali odgovornost koju duguju građanima. Tako bi građani, poreski obveznici, videli svoje odabrane kako umeju bar nešto da urade.\nHoće li se iko u Srbiji osvrnuti, hoće li iko organizovati proteste ispred fabrika zagađivača. Hoće li mlitava opozicija reagovati, evo prilike da za sobom povedu narod, hoće li složna koaliciona većina razumeti da i njihovoj deci treba nezagađena država?Hoće li ko organizovati sađenje drveća, sakupljanje pet ambalaže ili hartije? Samo tvituju, jedva da sastave složenu rečenicu, a od akcije ništa!\nDa li će nezagađujućiodnos prema prirodi postati svakodnevna rutina, stil življenja u cilju da znamo da se bez čiste prirode ne može.\nČista planeta Zemlja, čista Srbija, zvuči kao bajka, kao nemoguć cilj čija je skromna nagrada - opstanak.


Humani Gimnazijalci pomažu Miljani da nastavi lečenje u Londonu - juGmedia\nNa terenima vranjske Gimnazije „Bora Stanković“ od 22. do 27. juna biće organizovan humanitarni turnir u malom fudbalu i kviz znanja, a sav prikupljen novac biće namenjen za lečenje Miljane Ristić Stanković, obolele od akutne mijeloblastne leukemije.\nTurnir u malom fudbalu počinje u 9 časova, igra se po sistemu 4+1, zamene su neograničene, a prijava ženskih, muških i mešovitih ekipa je 1000 dinara, koja traje do 20. juna, dok se kviz znanja održava 27. juna u svečanoj sali gimnazije od 19 časova.\nEkipa koja učestvuje u kvizu može da ima maksimum dva člana, a prijava po ekipi je 200 dinara.\nOrganizator ove humanitarne akcije u saradnji sa gimnazijom je Aleksandar Ilić, koji ovim putem apeluje na sve sugrađane da pokažu humanost i pomognu Miljani koja se pored borbe za život i ozdravljenje, bori sa vremenom koje je od krucijalne važnosti.\n„Ovakvim gestom želimo pozitivno da utičemo na naš grad i zajednicu, tako što ćemo podići svest o problemima naših sugrađana i dati mali novčani doprinos za njihovo lečenje“, kaže Aleksandar.\nMiljana Ristić Stanković iz Vranja koja je nekoliko meseci posle porođaja obolela od akutne mijeloblastne leukemije, uspešno je operisana oktobra prošle godine na klinici u Londonu, ali je sredinom marta ove godine došlo do komplikacija i morala je ponovo da se vrati na lečenje u londonskoj klinici.\nNjen suprug, Marko Stanković, izjavio je pre izvesnog vremena da se nakon uspešne transplantacije koštane srži, Miljana uspešno oporavljala.\n“Na žalost, sredinom marta došlo je do komplikacija pa smo ponovo u Londonu. Zbog plućne infekcije morala je da bude na klinici više od mesec i po dana. Stanje se sada stabilizovalo, ali je boravak na klinici napravio nove troškove. Da bi nastavila sa kontrolama i terapijama, što pre treba izmiriti dug od 20.000 evra”, rekao je tada Marko.\nPorodica Miljane Ristić Stanković, i sada upućuje apel svim ljudima dobre volje za dodatnu pomoć jer još uvek nije sakupljen novac za nastavak njenog lečenja.\n“Iako je Hammersmith bolnica pribavila dodatne matične ćelije od donora iz Italije, ceo postupak je odložen dok se ne izvrši uplata na račun bolnice. Doktori za sada uspevaju da stabilizuju Miljanu, ali njeno zdravstveno stanje se menja iz dana u dan, a dalje lečenje je dovedeno u pitanje. Neophodno je da Miljana primi dodatni tretman što pre”, apeluje porodica.\nMiljana je nakon uspešno obavljene operacije, pet meseci provela u Londonu, a onda se februara vratila u Vranje.\nTransplantacija koštane srži na londonskoj klinici koštala je oko 290.000 evra, a novac za operaciju sakupili su porodica i svi oni koji su želeli da pomognu, u velikoj društvenoj i humanitarnoj akciji koja je mesecima sprovođena u Vranju, a i šire.\nSvi koji žele da pomognu Miljani Ristić Stanković, mogu to da učine uplatom na broj žiro računa 160-469670-88, kao i slanjem SMS poruke sa sadržajem 304 na broj 3030.\nNa jugu i istoku Srbije, u nižim predelima, na planinama i u centralnoj i zapadnoj Srbiji, očekuje se stvaranje snežnog pokrivača, dok se u Vojvodini…


četvrtak, 10. decembar 2015. 00:25h\nKarate klub Vladimirovac Miloje Pavlovic\nKarate klub Vladimirovac je ove godine između ostalog uspeo da osvoji Prvenstvo Vojvodine u Inđiji i Prvenstvo Srbije u Čačku. Inđija je imala priliku da ugosti najbolje pokrajinske klubove među kojima su i Vladimirovčani koji su uspeli da osvoje 12 medalja od kojih 5 zlatnih. Pravi talenat pokazao se na Prvenstvu Srbije u Čačku gde su karatisti uzeli 7 medalja od kojih 2 zlata. Očigledno je da trener Miloje Pavlović ima "zlatnu" decu, i više nego posvećenu ovom borilačkom veštinom.\nUprkos talentima koje raspolaže trener Pavlović, ispostavilo se da to nije dovoljno u današnje vreme da deci bude omogućeno kako bi se odazvali pozivu za takmičenje na koje su se plasirali.\nNakon postignutih uspeha u Čačku, Karate klub Vladimirovac dobio je pozive za Balkansko prvenstvo u Dubrovniku. Od sedam poziva, odazvali smo se na samo jedno jer klub nema novca. Čak i to jedno dete ide u sopstvenoj režiji - izjavio nam je trener Miloje Pavlovic.\nTrener ne spori da je Sportski savez opštine Alibunar dodelio dovoljno novca za funkcionisanje kluba, ali da to jednostavno nije dovoljno za ovakav talenat.\nU kontaktu sa članom Opštinskog veća zaduženog za sport i omladinu, Tamarom Radojičić saznali smo da su klubu pored redovnog finansiranja kroz Sportski savez, odobrena i sredstva na podnete zahteve.\nZahtev za ovo takmičenje ne sećam se da smo dobili jer bi ono bilo na sednici Opštinskog veća, ali znam da smo gotovo uvek finansirali rad Karate kluba Vladimirovac. Ove godine smo odobrili oko 50 000 dinara za put i prijavu jednog deteta koji se otputovao na takmičenje u Džakarti. - izjavila nam je Tamara Radojičić.\nObzirom da je rok za prijave na takmičenje prošao, a portal nije uspeo ponovo da stupi u kontakt sa članom Opštinskog veća, ostaje nam da se nadamo da će sledeće godine nadležni imati više sluha za ovakve talente.


Micotakis za ispravljanje greške u vezi sa MKD i AL\nTanjug 3. decembra 2019. 14:41\nLONDON – Premijer Grčke Kirijakos Micotakis pozvao je Evropsku uniju da otvori pregovore o učlanjenju sa Severnom Makedonijom i Albanijom sledeće godine, ocenjujući kao grešku neslaganje francuskog predsednika Emanuela Makrona u vezi s tim pitanjem.\nMicotakis je u intervjuu za Fajnenšl Tajms izrazio nadu da će ova greška biti ispravljena.\nOn je pozvao Makrona da reafirmiše proširenje EU na Zapadn Balkan jer je to, kako je rekao, geopolitički cilj, te da uradi ono što su učinili njegovi prethodnici u Parizu kada su se zalagali za pridruživanje Grčke pre četiri decenije.\n„Ako posmatramo geopolitički kontekst, jasno je da evropski put mora biti otvoren za ceo Zapadni Balkan, pod uslovom da zemlje ispunjavanju uslove. To nije automatski proces, ali će se u protivnom praznina popuniti na drugi način. Podsetimo se na Grčku 1979. godine kada je tadašnji francuski predsednik doneo hrabru odluku gledajući širi geopolitički kontekst da Grčka mora da pripada Evropi kako bi se prevazišla trauma iz perioda vojne hunte“, objašnjava Micotakis.\nOn je kazao da je pitanje da li je Grčka bila tada spremna da se pridruži, ali tvrdi da je to bila geopolitička odluka važna za budućnost zemlje.\nUpitan o ruskom uplitanju na Zapadni Balkan, Micotakis je rekao da je bio zabrinut, da je i dalje zabrinut i da će biti zabrinut po tom pitanju, te da upravo zbog toga smatra da Evropski savet treba da preispita svoju odluku o početku pregovora sa Skopljem i Tiranom u 2020. godini.\nGrčki premijer je kritikovao francuskog predsednika Makrona zbog njegove izjave da je NATO „klinički mrtav“, dodajući da su određene primedbe Makrona na račun Alijanse na mestu, ali da je koristio izraze i ocene koji mogu biti kontraproduktivni.\n„Ponekad je i samo izražavanje jako bitno, jer na kraju može doći do neočekanih rezultata“, primetio je Micotakis i dodao da je jedna stvar reči da NATO treba da se reformiše, a potpuno je drugo reči da je NATO klinički mrtav.\nRekao je da se slaže s tim da Evropa u celini treba da razvije bolje odbrambene sposobnosti, ali je takođe kazao da je odbacivanje NATO kao stuba mira u post-svetskom ratu ideja koja ide predaleko po njegovom ukusu.\nTakođe, grčki premijer je pomenuo probleme koje njegova zemlja ima s Turskom, navodeći da je Makron žestoko kritikovao upad Turske u Siriju bez konsultacije sa saveznicima u vojnom savezu, ali bi, kazao je, voleo da može da razgovora o svim problemima u okvirima Alijanse.\nBritanski list podseća da je Micotakis bio protiv Prespanskog sporazuma, ali kada je došao na vlasti obečao je da će poštovati sporazum i podržao kandidaturu Severne Makedonije za početak pristupnih pregovora sa EU.


Mihajlović: Prvi panik tasteri u Centru za socijalni rad u Somboru (VIDEO)\nBeta 4. septembra 2017. 12:50\nPotpredsednica Vlade i predsednica Koordinacionog tela za rodnu ravnopravnost Zorana Mihajlović posetila je danas Centar za socijalni rad u Somboru u kom je instaliran prvi panik taster sistem, jedan od 60 obezbedjenih za centre i zdravstvene ustanove u Srbiji.\n„Sombor je prvi grad koji je, zahvaljujući zajedničkom radu Koordinacionog tela, UN Women i Ministarstva za rad, zapošljavanje, boračka i socijalna pitanja, dobio panik taster sistem. Pored Centra za socijalni rad, panik taster je implementiran i u zdravstvenom centru grada, a u narednom periodu još 60 centara i zdravstvenih ustanova dobiće panik tastere“, izjavila je Mihajlovićeva.\nOna je istakla da je to dobar primer zajedničkog rada na prevenciji nasilja.\n„Aktiviranjem panik tastera aktiviraju se ljudi u samom centru, ali i kontrolni centar kojim se alarmira policija koja izlazi na teren. Panik tasteri predstavljaju dobar vid prevencije nasilja i veće sigurnosti“, rekla je Mihajlović, saopšteno je iz njenog kabineta.\nOna je pohvalila Sombor, istakavši da je to jedan od retkih gradova koji je veoma dobro organizovan u borbi protiv rodno zasnovanog nasilja.\n„Sombor je model koji treba preneti na celu državu i svaki grad – zajednički svrsishodan i posvećen rad svih institucija u sistemu, jer jedino tako možemo biti delotvorni u rešavanju problema nasilja“, rekla je Mihajlovićeva i dodala da je Ministarstvo gradjevinarstva, saobraćaja i infrastrukture opredelilo ove godine 10 miliona dinara za rekonstrukciju sigurnih kuća u Srbiji.\nGradonačelnica Sombora Dušanka Golubović je istakla da su u centru za socijalni rad u većini rade žene, pa panik tasteri predstavljaju dobar vid zaštite kako zaposlenih, tako i korisnika centra.


Ekološki pokret Odžaka je u sredu, 18.7.2018. godine, sa Ministarstvom zaštite životne sredine potpisao ugovor o sufinansiranju projekta „Primena Arhuske konvencije u praksi“. Deo finansijskih sredstava biće obezbeđen iz opštinskog budžeta. Projekat se ostvaruje sa partnerskom organizaciom Ekološko udruženje „Da sačuvamo Vojvodinu“ iz Tovariševa . U ime EPO-a ugovor je potpisao Ivica Ćirić, predsednik Ekološkog pokreta Odžaka.\nSa sajta Ministarstva zaštite životne sredine: http://www.ekologija.gov.rs/potpisani-ugovori-o-sufinansiranju-projekata-nvo-u-zastiti-zivotne-sredine/ prenosimo u celini saopštenje o potpisivanju ugovora:\nMinistar zaštite životne sredine Goran Trivan potpisao je danas ugovore sa predstavnicima nevladininih organizacija o dodeli bespovratnih sredstava za podršku projektima u oblasti zaštite životne sredine.\nMinistar Trivan je rekao da nema razvijenog društva bez razvoja civilnog društva čiji je je značaj neprocenjiv u stvaranju društvene klime u kojoj će zaštita životne sredine biti jedan od prioriteta. „ Država i ministarstvo računaju na podršku civilnog društva. Ni najbogatije zemlje sveta nemaju dovoljne kapcitete da sve urade same, jer je to pitanje ne samo novca već i ljudskih resursa, i zato je važno da u postizanju evropskih standarda u zaštiti životne sredine imamo podršku civilnog sektora i drušva u celini “.\nPodsetio je da cenu nebrige o životnoj sredini već plaćamo i to skupo, od posledica po zdravlje ljudi, do gubitka biodiverziteta i ekosistema koji su nam osnova života, do klimatskih promena, i ukazao da će bitka za zdravu životnu sredinu i dostizanje EU standarda trajati trideset godina i da neće stati, jer će te zemlje dalje napredovati. „ U borbi za zdravu životnu sredinu važna nam je podrška svih, vladinog i nevladinog sektora, medija, predstavnika nauke i struke, privrede, mlade generacije ali nam je dragoceno iskustvo starije generacije, penzionera. Cilj je da svi budemo zelena vojska, “ istakao je ministar. On je pozvao društveno odgovorne kompanije da podrže i pomognu aktivnosti civilnog društva. Ukazao je da je Ministarstvo ove godine izdvojilo više sredstava za podršku nevladinim organizacijama i da će nastojati da se više sredstava izdvaja za rad civilnog sektora u zaštiti životne sredine.\nMinistarstvo je raspisalo Javni konkurs za dodelu sredstava na koji je pristigla 291. prijava, od kojih su izdvojena 73 projekta čija će realizacija biti podržana u ukupnom iznosu od 35.000.000,00 dinara. Ministarstvo zaštite životne sredine je povodom Javnog konkursa po prvi put organizovalo „info dan“ kako bi zaintesovane organizacije civilnog društva bile dodatno informisane o detaljima.\nPrimena Arhuske konvencije u praksi,\nMinistarstvo zaštite životne sredine,


Češka policija objavila snimak hapšenja crnogorskog bosa (VIDEO) - Naši u svetu\nČeška policija objavila snimak hapšenja crnogorskog bosa (VIDEO)\nObjavljeno 17/12/18 u 21:00\nBEOGRAD – Češka policija potvrdila je da je na zahtev Crne Gore, na osnovu međunarodnog naloga za hapšenje, uhapsila prošle sedmice u Pragu jednog od vođa „kavačkog klana“ a danas je objavila i video hapšenja 12. decembra u Pragu.\nPrema pisanju balkanskih medija reč je o Slobodanu Kašćelanu (55) iz Kotora, ali češka policija nije potvrdila ime, već samo starost, državljanstvo i mesto hapšenja.\nNa snimku se vidi kako oko 30 specijalaca ulazi u zgradu gde je Kašćelan boravio, obara ga na zemlju, stavlja kapuljaču i hapsi.\n„Češka policija uhapsila je muškarca mesec dana od trenutka kada je dobila informaciju da može biti u Češkoj. Muškarac je, dok se krio, koristio niz lažnih identiteta i neprestano je menjao mesta boravka. Na teritoriji Češke je takođe koristio falsifikovane isprave“, izjavila je portparolka češke policije Lenka Sikorova.\nLenka Sikorova dodala je da hapšenje sprovela jedinica specijalaca češke policije, što se pokazalo kao mudar potez, pošto je prvo pokušao da pobegne, a zatim je pružao aktivni otpor hapšenju.\n„Međunarodni nalog za hapšenje izdao je za njega 2016. godine sud u Podgorici zbog sumnje da je izvršio krivično dela osnivanja zločinačke grupe, zelenašenja i pokušaj ubistva za šta mu preti 40 godina zatvora. Uhapšeni spada u najtraženije osobe u Crnoj Gori“, saopštila je danas češka policija.\nStrani turisti ovako ocenili boravak u Beogradu\nUvid u Nacrt sporazuma sa Beogradom: Ovo su uslovi Prištine na koje bi Srbija trebalo da pristane\nDrama u Splitu okončana, uhapšen osumnjičeni za ubistvo (FOTO)\n14/02/20 u 21:00 0\nPoznatom srpskom kuvaru, za kojim se tragalo nekoliko dana, Dejanu Markusu sudija Okružnog suda u Ptuju odredio je…\n14/02/20 u 15:30 0\nČetvoro državljana Srbije koji su iz Vuhana evakuisani i bili su dve nedelje u karantinu u Francuskoj stižu u…\nBili Ajliš objavila pesmu za film o Džejmsu Bondu, evo zašto je ona posebna…\n14/02/20 u 13:00 0\nPesma je objavljena na jutjubu i drugim kanalima za skidanje muzike.\n07/02/20 u 08:30 0\nZnate zašto je naša ženska košarkaška reprezentacija Srbije posebna?\n06/02/20 u 11:39 0\nKompanija GO4YU, koja posluje u sastavu Telekom Srbija grupe, dobitnik je prestižne nagrade PC Press TOP 50 –…


SAD uticale na odluku Ekvadora da se Asanžu onemogući pristup internetu - Sputnjik Srbija\n17:00 20.10.2016 (osveženo 17:15 20.10.2016) Preuzmite kraći link\nSAD su uticale na odluku Ekvadora da onemogući pristup internetu glavnom uredniku Vikiliksa Džulijanu Asanžu.\nKako javlja televizijski kanal En-Bi-Si pozivajući se na svoje izvore, vlada Ekvadora je razočarana Asanžovim boravkom u u ambasadi te zemlje u Londonu i razmišlja o narednim koracima.\n„Ovo je neka vrsta upozorenja da mu je vreme da ide“, rekao je visoki obaveštajni zvaničnik.\nPrema En-Bi-Siju, odluka je doneta nakon što su američki zvaničnici saopštili vlastima Ekvadora da je Asanž, navodno, deo ruske obaveštajne operacije za remećenje američkih predsedničkih izbora.\nNešto ranije je Ministarstvo inostranih poslova Ekvadora saopštilo da je Asanžu onemogućen pristup internetu jer Vikiliks objavljuje dokumenta koja direktno utiču na predizbornu kampanju, a vlada te zemlje „poštuje princip nemešanja u unutrašnje stvari drugih država“.\nVikiliks, Džulijan Asanž


Ništa od srpsko-nemačkih ćevapa: Ugovor najavljen još 2016, da li će doći Tenis? – SLOBODNA VOJVODINA\nOd najave tadašnjeg predsednika Vlade Aleksandra Vučića da kompanija Tenis stiže u Srbiju prošlo je više od pet godina, a od nemačko – srpskih ćevapčića i dalje ništa. Da li će ih ikada i biti s obzirom na to da, prema pisanju Blumberga, nemački milijarder i vlasnik jedne od najvećih mesnih industrija na svetu Klemens Tenis razmatra mogućnost da proda kompaniju.\nKrajem aprila 2015. potpisan je memorandum o razumevanju, a krajem februara sledeće godine tadašnji predsednik Vlade Aleksandar Vučić najavio je da će u junu biti potpisan ugovor sa Tenisom, koji je trebalo da za nekoliko godina u Srbiji godišnje proizvodi četiri miliona svinja.\n„Dobili konačnu vest od g. Tenisa, a to je da želi da ulaže i želi da radi u našoj zemlji i da želi dugo godina ovde da ostane“, rekao je Vučić 23. februara 2016.\nUgovor o dolasku i ostanku u Srbiji nije potpisan, ali je dve godine kasnije stiglo novo obećanje.\n„Od 1. novembra 2018. godine oni ulaze u investiciju, tokom proleća 2019. treba da kreće sa izgradnjom prve farme, onda tako godinu za godinu u tri godine treba da budu izgrađene tri farme i onda na kraju da ide jedna klanica“, rekao je ministar Branislav Nedimović 16. maja 2018.\nTri godine kasnije nema ni farmi ni klanice, ali poljoprivrednici ističu da se zemljište u Banatu i dalje „čuva“ za tu kompaniju iako, kako navode, nije ispunila uslove za dobijanje zemljišta. Podsećaju da je Zakon o poljoprivrednom zemljištu iz 2015. godine omogućio investitorima da po pravu prvenstva uzmu u zakup zemljište u državnoj svojini na 30 godina.\n„Opština Kikinda prva je donela odluku da daje firmi Tenis dve i po hiljade hektara, zatim je to uradila i zrenjaninska gradska uprava odnosno skupština. Tada smo mi reagovali. Prvo smo se žalili pokrajinskom Sekretarijatu za poljoprivredu gde smo odbijeni nakon toga smo pokrenuli upravni spor pred Upravnim sudom u Novom Sadu. To zemljište se sada drži na „tihom podgrejavanju“ tipa – izdaje se na godinu dana, dok se verovatno cela stvar ne istera na čistac“, kaže Slavko Vukov.\nAgroekonomski analitičar Milan Prostran navodi da je Tenisu Srbija bila interesantna zbog toga što je zemlja kukuruza koji je osnovna namirnica za ishranu svinja, kao i zbog sporazuma o slobodnoj trgovini sa Rusijom, ali ocenjuje da kada do sada nije, verovatno i neće doći u Srbiju.\n„Ja sam voleo ili želeo da se pojavi takav investitor pre pet godina ili šest, ali prema infomracijama sa kojima svi raspolažemo, očigledno da on ima ozbiljne probleme i ja ne očekujem da će se on skoro pojaviti ovde na našem prostoru. Mi moramo – moj je uvek princip „u se i u svoje kljuse“. M znamo da proizvodimo svinjsko meso, znamo šta je svinja, izvozili smo još u vreme kneza Miloša, izvozili smo u EU, dakle znamo kako se taj posao radi“, kaže Prostran.\nA kako je pre nekoliko dana objavila Agencija Blumberg, Klemens Tenis razmatra prodaju porodične kompanije. Pozivajući se na nezvanične, dobro obaveštene izvore, agencija navodi da bi vrednost kompanije mogla da bude procenjena na čak četiri milijarde evra, a pregovori sa potencijalnim ponuđačima bi mogli da počnu već u narednih nekoliko nedelja\nOpozicione liste osvojile skoro 50% glasova u Zaječaru\nU Novom sadu vakcinisano 140.000, a revakcinisano oko 60.000 građana, od sutra vakcinacija i u prigradskim naseljnima


Predložite kandidate za nagrade i priznanja grada Kraljeva - KRUG\nPredložite kandidate za nagrade i priznanja grada Kraljeva\nSkupština grada Kraljeva na Kraljevdan 7. oktobra tradicionalno dodeljuje 8 nagrada i priznanja zaslužnim pojedincima, organizacijama, ustanovama i preduzećima. Ako želite nekoga da predložite, učinite to do 20. avgusta\nKomisija za nagrade i priznanja Skupštine grada Kraljeva danas je uputila poziv javnosti za podnošenje predloga za dodelu nagrada i priznanja za 2021. godinu. Pisane predloge do 20. avgusta mogu podneti: građani, preduzeća, ustanove, organizacije, mesne zajednice, društva, stručna i druga udruženja. Priznanja i nagrade za koje možete predložiti kandidate, kao i objašnjenje kome je koja nagrada namenjena, navedeni su u javnom pozivu:\nZvanje počasnog građanina grada Kraljeva – Dodeljuje se kao najviša lična počast i izraz posebnog poštovanja građanima koji uživaju veliki ugled u zemlji i svetu, može se dodeliti i stranim državljanima.\nDiploma zaslužnog građanina grada Kraljeva – Dodeljuje se građanima za učinjena humana dela, za dugogodišnji rad i ostvarenja u oblasti naučno-istraživačkog rada, zdravstva, prosvete, kulture, umetnosti, fizičke kulture, sporta, proizvodnog rada i drugim oblastima društvenog i javnog života, koji su od izuzetnog značaja i predstavljaju trajnu vrednost za grad Kraljevo. Diploma se može dodeliti i građanima koji nemaju prebivalište na teritoriji grada Kraljeva, kao i stranim državljanima, ukoliko je njihov doprinos od izuzetnog značaja za grad Kraljevo.\nDiploma zaslužnog preduzeća i ustanove – Za dugogodišnji rad i izuzetne uspehe u privredi, nauci, zdravstvu, prosveti, kulturi, umetnosti, fizičkoj kulturi, sportu i drugim oblastima, kao i za druge uspehe, kojima se doprinosi razvoju i afirmaciji grada Kraljeva. Može se dodeliti i preduzećima i ustanovama čije sedište nije na teritoriji grada Kraljeva, kao i stranim preduzećima i ustanovama, ako je njihov doprinos od izuzetnog značaja za grad Kraljevo.\nDiploma zaslužne sportske organizacije – dodeljuje se za dugogodišnji rad i izuzetne uspehe u sportu i fizičkoj kulturi kojima se doprinosi razvoju i afirmaciji grada Kraljeva. Može se dodeliti i sportskim organizacijama čije sedište nije na teritoriji grada Kraljeva, kao i stranim sportskim organizacijama, ako je njihov doprinos od izuzetnog značaja za grad Kraljevo.\nDiploma zaslužne obrazovne ustanove – za dugogodišnji rad i izuzetne uspehe u oblasti prosvete kojima se doprinosi razvoju i afirmaciji grada Kraljeva. Diploma se može dodeliti i obrazovnim ustanovama čije sedište nije na teritoriji grada Kraljeva, kao i stranim obrazovnim ustanovama, ako je njihov doprinos od izuzetnog značaja za grad Kraljevo.\nDiploma zaslužnog udruženja građana – Za humana dela, dugogodišnji rad i izuzetne uspehe u privredi, nauci, zdravstvu, prosveti, kulturi, umetnosti, fizičkoj kulturi, sportu i drugim oblastima, kao i za druge uspehe, kojima se doprinosi razvoju i afirmaciji grada Kraljeva. Može se dodeliti i udruženjima građana čije sedište nije na teritoriji grada Kraljeva, kao i stranim udruženjima građana, ako je njihov doprinos od izuzetnog značaja za grad Kraljevo.\nOktobarska nagrada grada Kraljeva – Dodeljuje se pojedincima ili grupama autora za zajedničko ostvarenje, za delo koje predstavlja najvrednije dostignuće u nauci, kulturi, umetnosti, prosveti, zdravstvu, fizičkoj kulturi, sportu, novinarstvu, proizvodnom radu ili u drugim oblastima privrednog i društvenog života, a koje je postalo dostupno javnosti publikovanjem, izlaganjem ili dostupno na drugi način u periodu od 1. avgusta 2020. godine do 31. jula 2021. godine, a može se dodeliti i za celokupno stvaralaštvo. Oktobarska nagrada dodeljuje se licu koje je državljanin Republike Srbije\nSpecijalna nagrada za podsticaj humanosti „Milomir Glavčić“ – Dodeljuje se građanima, preduzećima, ustanovama, udruženjima, organizacijama ili mesnim zajednicama za humana dela i podsticaj humanosti u različitim oblastima društvenog i javnog života za period od 1. avgusta 2020. godine do 31. jula 2021. godine. Specijalna nagrada se može dodeliti i građanima, preduzećima, ustanovama, udruženjima, organizacijama ili mesnim zajednicama čije prebivalište, odnosno sedište nije na teritoriji grada Kraljeva, kao i stranim državljanima, preduzećima, ustanovama, udruženjima ili organizacijama, ukoliko je njihov doprinos od značaja za grad Kraljevo.\nObrazložene predloge u pisanoj formi potrebno je dostaviti Komisiji za nagrade i priznanja Skupštine grada Kraljeva, najkasnije do 20. avgusta. Dodatne informacije možete dobiti u kancelariji 106 u zgradi Gradske uprave, ili na telefon 306-017.\nU pozivu se navodi da će biti razmatrani samo blagovremeno podneti predlozi, a da će priznanja i nagrade biti uručeni na Dan grada Kraljeva, Kraljevdan – 7. oktobra 2021. godine.\nTags: Diploma, komisija, Kraljevo, nagrade i priznanja, Oktobarska nagrada, Skupština grada Kraljeva, Zaslužni građanin\n1 komentar za naslov “Predložite kandidate za nagrade i priznanja grada Kraljeva”\nMnoooogo je kandidata, Vučići, D. J. Vučićević, Ž Mitrović, M Marić, tamo neki Zeljo, tamo neki Veselinovići, Simović, dr Terzić, ima ima te bulumente, samo oni koji zaslužuju nagrade i druge pičasti neće biti u konkurenciji….


Planirano značajno više sredstava za investicije - Akta.ba\n04.12.2020. 07:53 / Izvor: Akta.ba\nPredsjednik Vlade Republike Srpske Radovan Višković istakao je jučer da su u budžetu za narednu godinu planirane uštede u pogledu smanjenja materijalnih i drugih troškova, te da je planirano da se obezbijedi značajno više sredstava za investicije u odnosu na ovogodišnji budžet.\nTokom konsultacija sa predstavnicima Saveza sindikata Republike Srpske o prijedlozima republičkog budžeta za narednu godinu, Višković je naveo da su značajna sredstva planirana i za Kompenzacioni fond Republike Srpske, saopšteno je iz Biroa Vlade RS-a za odnose sa javnošću.\nVišković je održao i konsultacije sa predstavnicima Udruženja penzionera RS-a tokom kojih je naglasio da će od 1. januara doći do redovnog usklađivanja penzija, te je iskazano zajedničko opredjeljenje da se nastave aktivnosti na poboljšanju standarda penzionera u Srpskoj.\nPredstavnici Saveza sindikata Republike Srpske i Udruženja penzionera Republike Srpske iznijeli su svoje prijedloge i sugestije na budžet i program ekonomskih reformi za narednu godinu.\nSastancima sa predstavnicima Saveza sindikata i Udruženja penzionera Republike Srpske prisustvovali su ministar finansija Zora Vidović i ministar rada i boračko-invalidske zaštite Duško Milunović.\nUDRUŽENJE PENZIONERA RS BANJA LUKA\nMilana Rakića 1 78000 Banja Luka


NACRT IZVEŠTAJA SAVETA EVROPE O AKADEMSKOM INTEGRITETU I SPUTAVANJU KORUPCIJE U VISOKOM OBRAZOVANJU U SRBIJI: Preporuka eksperata SE da se smanji Univerzitet u Beogradu ne nailazi na odobravanje domaće akademske zajednice\nTrend u Evropi je da se univerziteti udružuju, a ne da se postojeći "rasturaju", kaže generalni sekretar Nacionalnog saveta za visoko obrazovanje prof. Miodrag Popović, odgovarajući na preporuku eksperata Saveta Evrope "da se otvori diskusija da li je Univerzitet u Beogradu preveliki".\nOn dodaje da je "začuđujući stav eksperata", jer je evropski trend da se ide na ukrupnjavanje univerziteta, kako bi se što bolje plasirali na priznatim svetskim listama.\n- Čak univerzitet na kome radi jedan od eksperata nedavno se spojio sa drugim univerzitetom. Svi gledaju da se bolje plasiraju na prestižnim listama - kaže Popović.\nPojašnjava da bi "rasturanje" Univerziteta u Beogradu dovelo do toga na najstariji univerzitet u Srbiji ispadne sa Šangajske, ali i drugih lista, gde je sada dobro kotiran.\nJedna od preporuka eksperata Saveta Evrope je i da se smanji nezavisnost fakulteta u odnosu na univerzitet, a Popović kaže da je baš to dovelo do velikih problema na fakultetima u okruženju.\n- Mislim da je to bio ishitren zaključak eksperata - ocenjuje on i naglašava da se to najverovatnije neće ni razmatrati kao opcija.\nPodsećanja radi eksperti Saveta Evrope Ijan Smit i Tom Hamilton, radili su preporuke u okviru projekta "Jačanje integriteta i borba protiv korupcije u visokom obrazovanju".\nJedna od preporuka je da se otpočne puna i otvorena diskusija da li je Univerzitet u Beogradu preveliki.\nDiskusija bi, po njima, trebalo da uključi razmatranje pitanja da li trenutna veličina Univerziteta u Beogradu dovodi do prekomerne koncentracije akademskih talenata (i kadra i studenata) na jednom univerzitetu, što predstavlja pretnju za sposobnost drugih javnih univerziteta da privuku najtalentovaniji kadar i studente.\nIzvor: Vebsajt Blic, 07.07.2017.


Anketa Rojtersa i Ipsosa: Opada podrška Bajdenu u SAD\nTanjug 23. juna 2022. 09:35\nVAŠINGTON – Nivo podrške američkom predsedniku Džou Bajdenu opada već četiri nedelje zaredom i sada iznosi 36 odsto, što odgovara najnižem nivou koji je viđen krajem maja ove godine, pokazuje istraživanje javnog mnjenja koje su sproveli Rojters i Ipsos.\nBajdenov rejting od avgusta ove godine nije bio viši od 50 odsto, što je znak upozorenja da bi njegova Demokratska stranka mogla da izgubi kontrolu nad najmanje jednim domom Kongresa SAD na izborima na sredini predsedničkog mandata koji će se održati 8. novembra ove godine, prenosi Rojters.\nTrideset četiri odsto Amerikanaca je istaklo da je ekonomija najvažnije pitanje građana SAD, a Bajden se suočava sa najvećom inflacijom u poslednjih 40 godina, čemu su značajno doprinele posledice sukoba u Ukrajini, koje su ograničile globalne lance snabdevanja, pogotovo gorivom, navodi britanska agencija.\nPrema istraživanju Rojtersa i Ipsosa, 73 odsto demokrata podržava Bajdena, što je za jedan procenat manje nego prošle nedelje.\nMeđu republikancima Bajdenov rejting je pao na sedam odsto, a prošle nedelje je iznosio 11.\nPrema istraživanju, samo 18 odsto Amerikanaca smatra da se njihova zemlja kreće u pravom smeru.\nAnketa koju su sproveli Rojters i Ipsos je sprovedena onlajn na engleskom jeziku širom SAD, a prikupila je odgovore 1.002 odrasle osobe, uključujući 435 demokrata i 379 republikanaca, navodi britanska agencija.


Muzika - RS planeta\nJoksimović u Sarajevu nastupa na koncertu Balkanska simfonija prijateljstva s Ronom Nišliju, predstavnicom samoprozvane države u kulturnom projektu državne Turske radio-televizije; i još izjavljuje da...\nTri dana vrhunske muzike na Kastelu\nBANJA LUKA - Na banjalučkoj tvrđavi "Kastel" sutra počinje Peti muzički festival "Jelen demofest", koji će trajati do 28. jula. U takmičarskom dijelu festivala nastupiće 30 bendova koje je žiri odab...\nCrnogorski mediji: Beogradski sindikat su srpski fašisti\nPojedini crnogorski mediji okarakterisali „Beogradski sindikat“ kao srpske fašiste, a Boško Ćirković Škabo razočaran rekao da nikada više neće kročiti u Crnu Goru. Dodaj novi komentar Nijemci turbo-folk nazvali muzikom za idiote! 20.\nNa društvenoj mreži Fejsbuk ovih dana pojavila se fotografija iz jednog njemačkog časopisa koji pod naslovom "Muzika za idiote: Uspon i pad srpskog turbo-folka" objašnjava ovaj muzički fenomen. Dodaj ...\nPreminuo Džon Lord iz "Deep Puple"-a\nEngleski roker Džon Lord, koji je osnivač grupe "Deep Purple" i koautor njihove najpoznatije pjesme "Dim na vodi" (Smoke On The Water), preminuo je danas u Londonu u 71. godini od raka pankreasa, javi...\nEvrosong: Željko prošao, u finalu i Kaliopi i Maja Sar\nŽeljko Joksimović, predstavnik Srbije na Pjesmi Evrovizije, izborio sa za plasman u finale ove muzičke manifestacije nakon večerašnjeg nastupa u drugoj polufinalnoj večeri održanoj u Bakuu. Dodaj novi...\nPočelo je najveće evropsko muzičko takmičenje, a 18 zemalja se u prvom polufinalu borilo za prolaz u finale. Predstavnik Crne Gore, Rambo Amadeus, nije uspio da se plasira u finale. Dodaj novi komenta...\nŽeljko je juče prvi put stao pred žiri tokom tonske probe i probe kostima i otpjevao numeru “Nije ljubav stvar” za koju misli da će mu donijeti dobar plasman. Dodaj novi komentar Marija Šerifović pjeva na "Evrosongu"\nEvrovizijska pobjednica Marija Šerifović nastupiće na ovogodišnjoj “Pesmi Evrovizije”, koja se održava od 22. do 26 maja u Bakuu. Dodaj novi komentar Zabranjen album Jelene Karleuše\nPrema saznanjima od albuma Jelene Karleuše o kojem se mjesecima priča zasad nema ništa! Razlog su tekstovi eksplicitne sadržine, zbog čega zvijezda ratuje sa izdavačima. Dodaj novi komentar Još članaka...\nPreminuo bubnjar "Novih fosila"\nNatašu Bekvalac u Sarajevu čuvali kao Anđu


Uskoro uređenje Univerzitetskog parka - Novi Sad\nUskoro uređenje Univerzitetskog parka\n17:10:00 29.10.2020, Komentara: 0\nNovi Sad - Grad Novi Sad pokreće projekat „Oživimo parkove“ koji predstavlja kontinuirani nastavak akcije „10.000 stabala za Novi Sad“. Kako je saopšteno, ovaj projekat Grad pokreće u želji da Novosađanima ukaže na značaj ozelenjavanja, važnost postojanja parkova u urbanim sredinama, kao i boravka u parkovima i na zelenim površinama.\n- Početkom novembra počeće pripremni radovi na uređenju zelene površine u okviru rekonstrukcije Univerzitetskog parka koji će trajati do sredine decembra. Pejzažno-parkovskom obradom, podizanjem novog zelenila i unošenjem novih sadržaja, taj prostor značajno će biti obogaćen. U okviru prve faze radova planirana je sadnja 88 novih stabala (breze, grabovi, koprivići, jasenovi i hrastovi) – navedeno je u saopštenju iz Gradske kuće.\nAnalizom postojećeg stanja dendroflore Univerzitetskog parka od strane Stručnog tima koji čine profesori i saradnici s Poljoprivrednog fakulteta, konstatovano je da će vredna i vitalna stabla biti zadržana, stabla na kojima je neophodna intervencija orezana, a bolesna i suva koja ugrožavaju bezbednost ljudi i objekata, i koja su doživela svoju fiziološku zrelost uklonjena.\nVizija Grada Novog Sada je da se u narednom periodu uradi rekonstrukcija svih parkova na teritoriji grada, kako zelenila tako i propratnog sadržaja, u cilju podsticanja građana da svoje slobodno vreme više provode u parkovima tokom cele godine, zaključeno je u saopštenju.


UVEK "ZAKUVAMO" SAMI SEBI POSLE VOĐSTVA! Smiljaniću nije jasno šta se dešava sa igračima Partizana! - Informer\nUVEK "ZAKUVAMO" SAMI SEBI POSLE VOĐSTVA! Smiljaniću nije jasno šta se dešava sa igračima Partizana!\nFudbaler Partizana Milan Smiljanić posle pobede nad ekipom Mladosti iz Lučana (2:1) rekao je da je njegova ekipa pokazala veliku želju za trijumfom koji ih je vratio na poziciju koja vodi u Evropu, ali i nedopustiv pad koncentracije pri sigurnom vođstvu\nIskusni vezista je rekao da je posle poraza u večitom derbiji pobeda protiv ekipe iz Lučana bila imperativ.\n- Zaista smo imali veliku želju da pobedimo jer smo posle poraza u prethodnom kolu došli na poziciju koja nam nije donosila put u Evropu i samim tim znamo da ovaj mikro ciklus moramo da dobijemo pod imperativ - rekao je Smiljanić za klupski sajt.\nI MILOŠEVIĆ ZBUNJEN: Dešavaju nam se neke neobjašnjive stvari!\n- Igrali smo dobro u prvom poluvremenu i onda u drugom uvek nešto padnemo. Posle vođstva i prilike da sve rešimo "zakuvamo" sami sebi. Ako me pitate kako nam u trenutku padne koncentracija i poklonimo uvek neki gol zaista ne znam,osim da smo vrlo svesni toga i da se trudimo da popravimo - naveo je Simljanić i dodao:\n- U ovim trenucima kada je važno da svaku utakmicu u plej-ofu pobedimo i spremamo se za polufinale Kupa Srbije, imperativ je da mi kao tim budemo spremni sa što manje povreda i kartona.\nFK Partizan Milan Smiljanić FK Mladost Lučani Superliga Srbije


Tom prilikom Vučić je iskazao zadovoljstvo činjenicom da je Izveštaj Evropske komisije objektivan, te da je kroz analizu relevantnih aspekata prikazao napredak Srbije u svim oblastima, kao i one segmente na kojima je potrebno dodatno raditi.\nVučić je posebno naglasio da za Srbiju punopravno članstvo u Evropskoj uniji ostaje jedan od spoljnopolitičkih prioriteta i izrazio uverenje da će i ovaj Izveštaj umnogome predstavljati dodatni podstrek za nastavak reformi, posebno u oblasti vladavine prava i zelene agende.\nŽiofre je na sastanku ponovio da izveštaj predstavlja iskrenu i činjeničnu ocenu napora Srbije u evrointegracijama i da daje smernice za dalje neophodne akcije.\nOn je dodao da te inicijative imaju potencijal da se pretoče u opipljiv napredak kada budu bile sprovedene, te je kao primer naveo privođenje ustavne reforme kraju u skladu sa preporukama Venecijanske komisije i sprovođenje izborne reforme u skladu sa preporukama OEBS-ove Kancelarije za demokratske institucije i ljudska prava i merama definisanim u međustranačkom dijalogu.\nŽiofre je potvrdio Vučiću punu podršku EU naporima Srbije u reformama, dodavši da se raduje nastavku saradnje na rešavanju otvorenih i nerešenih pitanja s obzirom na to da će EU nastaviti pomno da prati stanje u vladavini prava u Srbiji, koja je ključna za dalji napredak na putu evrointegracija.\nKako se navodi, Vučić i Žiofre su razgovarali i o unapređenju saradnje, regionalnim pitanjima, ekonomskim odnosima i infrastrukturnim projektima.


S obzirom da vlada veliko interesovanje u našem gradu za ovaj meč, upravni odbor kluba doneo je odluku da organizuje besplatan prevoz na ovaj meč, a ulaz na meč je slobodan. Polazak je u četvrtak od 15:45 h sa parkinga kod NIS - ove pumpe (pumpa 1). Trener Zarija Andrić sa dosta optimizma pred ovaj meč, poziva naše sugrađane da se u što većem broju odazovu pozivu kluba i daju podršku ekipi na ovom meču kako bi se došlo do novih bodova na putu ka tituli šampiona Srbije. Podsećamo Metalac u svojoj istoriji ima dve titule vicešampiona i jedno finale Kupa Jugoslavije. Ekipa je kompletna, izuzev povređenog Nikole Živanovića, a dodatni optimizam daje i osvajanje zlatne medalje Damjan Grmuse i titule najboljeg stranog boksera na upravo završenom Zlatnom gongu u Skoplju, dok je Nemanja Gavrilović osvojio bronzu.


Zahvalivši Gradu Sarajevu i gradonačelniku Komšiću, direktor Halilović je istaknuo da ove stipendije idu u prave ruke: „Pomoći će kako u školovanju, tako i u poboljšanju uvjeta života ove djece koja uglavnom potječu iz socijalno ugroženih kategorija“.\nHalilović se u ime roditelja i djece ovog fonda zahvalio i na svesrdnoj pomoći gradova Sarajeva i Zagreba, kojom se i ove godine omogućuje da djeca provedu ljeto u Hrvatskoj. „Putovanje je prošle godine organizirano u dva termina po 50 djece, gdje je djeci osiguran prijevoz, smještaj, obroci i radionice. Sva djeca su bila prezadovoljna organiziranim putovanjem”, kazao je direktor Halilović.\nNa današnjem prijemu nazočili su učenici – stipendisti i njihovi roditelji, koji su gradonačelniku Komšiću i njegovom pomoćniku Ramizu Kadiću, koji u okviru svoje službe realizira ovaj projekt, uručili Zahvalnice.\nIzaslanstvo Grada Sarajeva odalo počast povodom Dana Kantona Sarajevo i 23. godišnjice bitke za obranu Predsjedništva RBiH


Počela proizvodnja limuzine koju je promovisao Putin lično\nAuto Autor:N1 Beograd09. jun. 202112:1513 komentara\nIzvor: REUTERS/Alexey Nasyrov\nKompanija Aurus je objavila da je počela sa proizvodnjom svoje luksuzne limuzine koja bi trebala da predstavlja konkurenciju automobilima koji proizvode kompanije Rols Rojs i Bentli.\nOva limuzina je razvijena u projektu saradnje ruskog instituta NAMI i kompanije Aurus, na inicijativu Vladimira Putina lično, u cilju smanjivanja kupovine luksuznih automobila sa zapada u Rusiji, piše portal luxurylaunches.com.\nAurus je predstavio dve luksuzne limuzine pod naziviom Senat S600 i Senat Limuzina S700 na sajmu automobila u Ženevi 2019. godine, dok projekat prvi put predstavljen 2013. godine. Ova limuzina je u stvari civilna verzija limuzine koju koristi ruski predsednik.\nKako navodi agencija Rojters, Putin je pomogao u pormociji limuzine vozeći je na inauguraciji 2018. godine.\nPogledajte kako izgleda novi Rimac Nevera\n03. jun. 2021 21\nOvaj automobil pokreće 4,4 litarski V8 motor koji je razvijen u saradnji NAMI i Poršea. V8 motor dopunjuje i jedan električni motor i tako ova limuzuna razvija 590 konjiskih snaga. Motor je uparen sa devetostepenim menjačem koji prenosti snagu na sva četiri točka.\nKompanija tvrdi da model sa ovim motorom stiže do 100km/h za manje od šest sekundi, a za one kojima je ovo „sporo“ je najavljen 6,6 litarski V12 motor koji razvija neverovatnih 848 konjskih snaga.\nKada je u pitanju dizajn, ova dva modela neodoljivo podsećaju na modele koji proizvodi Rols Rojs zbog hromirane prednje maske i farova koji su veoma slični. Enterijer je takođe veoma impresivan i luksuzan, sa akcentom na zadnju klupu čija sedišta nude niz opcija za maksimalan užitak.\nPrema izveštaju Rojtersa, kompanija će ove godine napraviti između 200 i 300 modela ove limuzine, a početna cena modela Senat će biti nešto viša od 200 hiljada evra (245 hiljada dolara).\nSva vozila u EU moraće da imaju sistem za sprečavanje prekoračenja brzine?\n07. jun. 2021 18\nMotociklisti iz celog sveta prodefilovali ulicama Trebinja\nVujanić: Kvalitet izduvnih gasova treba da bude u skladu s tipom motora\n10. jun. 2021 20\nOd 19. oktobra više neće biti potreban "zeleni karton" za ulazak u BiH\nKit progutao ronioca, pa ga ispljunuo gotovo nepovređenog\nKit progutao ronioca, pa ga ispljunuo gotovo nepovređenog 13:30


Trampova pobeda bi mogla da odloži prijem Crne Gore u NATO? – NovostiDana.rs\nTrampova pobeda bi mogla da odloži prijem Crne Gore u NATO?\nVAŠINGTON – Pobeda Donalda Trampa na predsedničkim izborima u SAD mogla bi da odloži prijem Crne Gore u NATO, piše američki list „Rol Kol“.\nOdlazeći predsednik Barak Obama uputio je Senatu predloženi protokol za odobravanje pristupanja Crne Gore Severnoatlantskoj alijansi, ali usvajanje novog protokola u NATO iziskuje savet i pristanak Senata, a rad na rezoluciji kojom bi se podržala njegova ratifikacija izgleda da je u zastoju, navodi ovaj list.\nRezoluciju tek treba da usvoji Komitet za spoljne odnose, što brine demokratskog visokog člana Komiteta Bendžamina Kardina, koji želi da Senat tu meru usvoji pre nego što napravi pauzu u zasedanju.\n„Pristupanje Crne Gore NATO ne bi trebalo da bude sporno, i još imamo vremena da to završimo tokom ovog zasedanja Kongresa. Na republikanskom rukovodstvu je da to omogući, a ja sam jasno izneo stav da bi glasanje o tome trebalo da se održi što pre“, rekao je Kardin američkom listu.\nKardin je naglasio da bi, u suprotnom, to direktno išlo na ruku ruskom predsedniku Vladimiru Putinu, za koga tvrdi da je „učinio sve da poremeti crnogorske parlamentarne izbore u pokušaju da zaustavi ekspanziju NATO-a“.\nKardin je izjavu „Rol Kolu“ dao u danu kada je predsednik Komiteta za spoljne odnose Bob Korker posetio Trampovu kulu u Njujorku kako bi se sastao sa novim predsednikom SAD, koji je naglasio da želi bliže odnose s Rusijom.\nZa Korkera se navodi da je među kandidatima za ulogu državnog sekretara u Trampovoj administraciji, a verovatno bi uživao široku, dvostranačku podršku za tu ulogu među svojim kolegama u Senatu, zaključuje vašingtonski list koji se bavi pitanjima Kongresa.\nSkoro 900 slučajeva govora mržnje nakon Trampove pobede\nPodgorica: Završen ciklus foruma o pitanjima Roma